Teringin Nak Tindik Lidah? Ada 11 Komplikasi Kena Tahu, Termasuk Sukar Bercakap!

Ingin tonjolkan kelainan diri dengan bertindik oral seperti tindik lidah? TETAPI tahukah anda, perbuatan itu boleh mengakibatkan komplikasi
masalah kesihatan serius
?

Tindik lidah, bibir atau pipi

Apabia menyebut tentang soal gaya, macam-macam fesyen boleh dilihat. Ada yang suka
mencacah tatu
 dan tidak kurang juga
yang suka bertindik
, seperti tindik lidah mahupun telinga.

Tak sakit ke tindik dekat mulut tu?

Umumnya, bertindik oral (mulut) adalah lubang kecil yang dilakukan pada bahagian oral tubuh yang membolehkan anda memakai barangan perhiasan.

Anda boleh mendapatkan tindikan di bahagian dalam mulut (
intraoral
) atau jenis tindikan yang dapat dilihat di luar mulut (
perioral
).

Beberapa tempat yang biasa untuk melakukan tindikan adalah termasuk:

Lidah

Bibir

Pipi

Frenum (tisu yang menghubungkan bibir atau lidah ke gusi atau lantai mulut)

Uvula (tisu yang tergantung pada bahagian belakang tekak)

Komplikasi yang boleh berlaku

Seperti yang dinyatakan pada awal tadi, ia sememangnya salah satu cara untuk bergaya. Pun begitu, ia boleh membahayakan diri.

Mengapa?

Ini kerana
mulut adalah bahagian yang penuh bakteria
 dan boleh mengakibatkan jangkitan dan bengkak.

Lidah yang bengkak boleh mendatangkan
kesukaran untuk anda bernafas
.

Bagi sesetengah
individu dengan penyakit jantung
, bakteria boleh mencetuskan keadaan yang boleh merosakkan injap jantung anda.

Tindik lidah juga boleh menyebabkan anda berisiko mengalami pendarahan. Ini kerana terdapat banyak saluran darah pada bahagian tersebut.

Bukan setakat itu sahaja, barang perhiasan atau
barang kemas
 juga boleh menimbulkan masalah.

Ia boleh pecah di dalam mulut dan mengakibatkan
anda tercekik!

Anda juga boleh secara tidak sengaja tergigit
barang kemas
 tersebut semasa makan, tidur, bercakap ataupun ketika mengunyah makanan.

Bayangkan jika perbuatan tersebut menyebabkan gigi anda pecah?

Anda boleh kehilangan gigi atau memerlukan rawatan akar (
root canal
) – rawatan untuk gigi yang rosak teruk – untuk memperbaikinya.

Tindikan oral juga boleh menyebabkan:

Kesukaran untuk bercakap, mengunyah atau menelan

Kerosakan lidah, gusi atau tampalan gigi

Membuatkan
air liur
 meleleh

Menyukarkan doktor untuk melakukan x-ray pada gigi

Mengakibatkan
masalah kesihatan serius
, seperti
penyakit gusi,
 pendarahan tidak terkawal, jangkitan jangka panjang,
hepatitis B dan hepatitis C

Mengakibatkan
reaksi alahan
 terhadap logam barangan kemas

Kerosakan saraf pada lidah – biasanya terjadi dalam tempoh singkat, namun tetap wujud risiko untuk ia berlanjutan

Bagi individu dengan keadaan kesihatan tertentu yang boleh melambatkan proses penyembuhan berkemungkinan berdepan dengan risiko kesihatan.

Ini termasuklah mereka yang mengalami masalah penyakit jantung, diabetes, hemofilia dan
penyakit autoimun
.

Langkah keselamatan tindik lidah, bibir atau pipi

Jika anda masih mahu bertindik oral seperti tindik lidah, pastikan anda telah mendapatkan suntikan
vaksin untuk hepatitis
 B dan tetanus.

Anda juga disarankan untuk memilih kedai menindik yang bersih dan dikendalikan dengan baik.

Sebaiknya, dapatkan tukang tindik berlesen. Ini bermakna mereka mempunyai kepakaran atau latihan khas untuk melakukan proses tindikan.

Individu yang melakukan prosedur menindik seharusnya
membasuh tangan
 dengan sabun pembunuh kuman dan memakai sarung tangan pakai buang.

Selain itu, pastikan juga mereka menggunakan alatan yang telah disteril atau baru (pakai buang).

Penjagaan selepas bertindik

Untuk mengelakkan sebarang masalah jangkitan dan memastikan tindikan sembuh – biasanya mengambil masa 3 hingga 4 minggu, anda perlu melakukan proses penjagaan rapi selepas bertindik.

Basuh lidah atau bibir yang ditindik setiap kali selepas makan,
mengambil makanan ringan
 atau sebelum tidur. Sebaiknya gunakan air garam suam atau ubat kumur antibakteria dan bebas alkohol

Elakkan daripada mencium sesiapa semasa proses penyembuhan ini. Ini bagi menghindari anda bersentuhan dengan
air liur
 individu lain

Jangan berkongsi peralatan utensil seperti cawan, pinggan, sudu, garpu mahupun pisau makan

Hindari pengambilan
makanan yang pedas
, masin atau berasid (termasuklah minuman)

Elakkan
minuman panas
 seperti kopi, teh atau coklat panas

Bersikap lemah lembut. Bercakap dan kunyah dengan berhati-hati serta hindari daripada melanggar barang perhiasan pada gigi

Sekali-sekala, lakukan pemeriksaan pada barang kemas untuk memastikan ia masih ketat. Ini adalah bagi mengelakkan risiko tertelan atau tercekik

Tanggalkan barang kemas semasa bersukan atau memakai pelindung mulut

Biasanya, semasa proses penyembuhan ini, anda boleh menanggalkan barang kemas untuk jangka masa pendek tanpa menutup lubang tindikan.

Sekiranya anda melakukan proses tindik lidah, penindik akan memberikan
barbell
 lebih besar bagi membolehkan lidah ruang untuk sembuh ketika ia membengkak.

Apabila bengkak semakin surut, anda akan menukarkannya kepada
barbell
 yang bersaiz lebih kecil untuk mengurangkan gangguan kepada gigi.

Setelah sembuh, anda dinasihatkan untuk menanggalkan perhiasan lidah itu setiap malam dan menggosoknya seperti anda
memberus gigi
.

Anda juga mungkin mahu menanggalkannya sebelum tidur atau ketika melakukan sebarang aktiviti aktif.

Rawatan doktor

Selepas melakukan tindik lidah atau bahagian oral lain, anda boleh menjangkakan gejala jangka pendek seperti rasa sakit, bengkak atau penghasilan air liur tambahan.

Namun, dalam masa sama perhatikan jika wujud simptom jangkitan seperti:

Kemerahan

Bengkak

Banyak pendarahan

Keluar cecair lain

Bau busuk

Ruam

Demam

Sekiranya anda mengalami tanda-tanda di atas, lakukan pemeriksaan doktor. Anda juga perlu berjumpa doktor jika berasakan sesuatu yang tidak betul pada bahagian tindikan.


Madu & Minyak Kelapa, Ini Antara 7 Bahan Yang TIDAK BOLEH Disapu Pada Muka

Bercakap mengenai penjagaan muka, ada beberapa jenis bahan yang mungkin tidak sesuai untuk digunakan pada wajah. Nak tahu apa dia? Ikuti perkongsian artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Kepentingan penjagaan muka

Siapa yang tidak mahu
kelihatan cantik
?

Tanyalah mana-mana wanita, pastinya setiap daripada mereka mahu tampil cantik, atau sekurang-kurangnya tanpa cela di wajah.

Lebih daripada itu, wajah juga merupakan perkara pertama yang akan dipandang oleh individu sekeliling, kan?

Jadi sudah tentulah, aspek penjagaan muka menjadi keutamaan. Bahkan, wajah yang bersih  juga membantu seseorang individu itu untuk tampak lebih berkeyakinan.

Apabila bercakap tentang penjagaan
kulit muka
, ada sesetengah wanita gemar menghasilkan atau menggunakan produk penjagaan atau kecantikan sendiri.

Namun, seperkara yang mungkin tidak diketahui, bukan semua jenis bahan yang dirasakan boleh digunakan, adalah benar-benar selamat untuk wajah anda.

Apakah jenis bahan-bahan itu?

7 jenis bahan tidak sesuai untuk penjagaan muka

Mesti anda tidak sabar untuk mengetahui jenis bahan yang tidak digalakkan untuk disapukan pada wajah anda.

Berikut beberapa jenis bahan-bahan yang tidak sepatutnya diletakkan di muka, seperti:

 Madu

Jenis
bahan ini telah digunakan untuk merawat luka sejak berzaman lamanya
. Hari ini, ia dikatakan mampu membantu untuk menghilangkan jerawat.

Madu juga dipercayai boleh melawan kuman dan mengurangkan keradangan. Banyak bukan kebaikan madu?

Namun, ada 1 kajian mendapati madu berfungsi hanyalah seperti sabun bakteria sahaja.

Ia juga boleh menimbulkan reaksi alergi bagi mereka yang mempunyai
alahan bunga
.

 Lemon

Penggunaan lemon
 untuk penjagaan muka adalah sangat baik kerana buah ini kaya
vitamin C
 – dapat mencerahkan kulit dan mengurangkan garis halus.

Tetapi, lemon juga merupakan buah yang berasid dan boleh merengsakan wajah anda.

Individu cenderung untuk mengalami ruam daripada masalah
phytophotodermatitis
 – berlaku reaksi kulit jika jenis bahan ini terdedah kepada cahaya matahari.

Ia boleh mengakibatkan bengkak, kemerahan dan tompok lepuh pada kulit.

Penggunaan lemon juga meningkatkan risiko untuk mengalami leukoderma atau turut dikenali sebagai vitiligo.

Vitiligo

Ia adalah keadaan kulit yang menyebabkan timbul tompok atau bintik putih besar berkembang pada kulit.

Risiko untuk mengalami
selaran matahari
 juga tinggi sekiranya meletakkan lemon pada muka.

 Minyak kelapa

Sememangnya minyak kelapa adalah bahan yang kaya dengan asid laurik – terbukti mampu melawan jerawat.

Namun, ia juga mengandungi 90%
lemak tepu
 yang boleh menyumbat
liang pori di wajah
 anda.

Anda boleh menggunakan minyak kelapa sebanyak yang mungkin, kerana berdasarkan penyelidikan, ia dapat membantu atasi masalah kulit kering atau ekzema teruk, TETAPI hanya pada bahagian badan sahaja, ya.

 Air  terlalu panas

Penggunaan wap panas dalam penjagaan muka dikatakan dapat membantu membuka pori pada wajah. Tetapi hanya wap panas dan bukannya air yang panas.

Ini kerana jika anda menggunakan air panas untuk mencuci wajah, ia boleh menyingkirkan
kelembapan kulit
.

Apa yang berlaku seterusnya?

Kelenjar minyak pada kulit akan cuba menggantikan kelembapan yang hilang dengan mengeluarkan lebih banyak minyak. Kesannya?
Muncullah jerawat.

 Ubat gigi

Bunyi macam tidak logik, tetapi ada yang mengatakan penggunaan ubat gigi pada jerawat boleh melenyapkannya. Benarkah?

Walaupun bahan ini selamat digunakan dalam mulut (pada gigi), namun bagi aspek penjagaan muka, ia tidak sesuai.

Ubat gigi mungkin boleh membantu mengeringkan jerawat.

Akan tetapi, dalam masa yang sama ia juga cenderung menyebabkan kerengsaan dan berpotensi mengakibatkan kulit menjadi terlalu kering.

 Soda bikarbonat

Mesti anda biasa mendengar mengenai penggunaan jenis bahan ini sebagai
skrub wajah
, kan?

Tetapi bahan yang turut dikenali sebagai
baking soda
 ini mempunyai pH yang tinggi, 9. Manakala pH kulit adalah sekitar 4.5 hingga 5.0.

Maka penggunaannya pada wajah berkemungkinan akan merosakkan kulit dan mengakibatkan kerengsaan serta kekeringan. Jadi elakkannya, okay?

 Cuka

Sesetengah individu mengesyorkan cuka sebagai toner wajah. Tetapi adakah ia sesuai untuk kulit muka anda?

Umumnya, cuka adalah jenis bahan berasid kuat – pH rendah – bermaksud ia boleh menghakis dan membahayakan kulit yang sihat.

Bahkan, penggunaan cuka sari epal bagi penjagaan muka boleh mengakibatkan luka terbakar kimia yang teruk.

Sayangkan muka anda? Maka hindarinya!

Kesimpulannya

Sekarang, jika anda sudah membaca perkongsian artikel ini dan kebetulan ada menggunakan antara jenis bahan yang disenaraikan di atas, USAH PANIK!

Sebaliknya, bertenang dan cuci muka anda dengan sebersihnya.

Sekiranya mempunyai masalah berkaitan penjagaan muka dan kulit, penyelesaian terbaik adalah untuk melakukan pemeriksaan dan mendapatkan rundingan pakar dermatologi.


Awas! Jangkitan Virus Hepatitis C Boleh Tersebar Melalui Seks Oral, Tapi Bukan Air Liur

Jangkitan melalui seks oral, walaupun jarang, tetapi tidak mustahil berlaku. Antara
virus yang dibimbangi boleh tersebar melalui teknik seks tersebut adalah virus hepatitis.

Seperti namanya “hepatitis”, virus ini menyebabkan perubahan patologi pada sel organ hati.

Bergantung kepada jenisnya, ia boleh memasuki tubuh manusia melalui pelbagai laluan.

Sebagai contoh,
 hepatitis A dan E boleh tersebar melalui makanan dan minuman yang tercemar.

Manakala hepatitis B, C dan D pula boleh tersebar melalui kontak parenteral, yakni, apa-apa perkara yang boleh menembusi kulit dan memasuki salur darah manusia.

Artikel ini akan memberikan penekanan kepada kemungkinan hepatitis C untuk tersebar melalui seks oral.

Teruskan membaca untuk tahu dengan lebih lanjut.

Perihal virus hepatitis C, ‘modus operandi’ jangkitan melalui produk darah tercemar

Seperti virus hepatitis yang lain, hepatitis C atau lebih dikenali sebagai HCV boleh menyebabkan
proses keradangan dan pembentukan parut (fibrosis) pada organ hati.

Sel hati sihat akan digantikan dengan sel parut secara perlahan-lahan dan ia boleh menyebabkan masalah kegagalan dan kanser hati.

Walaupun
 jangkitan virus ini didiagnosis dalam kalangan individu di seluruh dunia
, ia endemik di beberapa buah negara.

Mereka yang mendapatkan rawatan melibatkan penggunaan produk darah tercemar di negara yang tidak menyaringnya berisiko tinggi untuk mendapat jangkitan bawaan darah.

Antaranya adalah hepatitis C.

Virus tersebut perlu menembusi lapisan kulit untuk menyebabkan jangkitan, maka, apa-apa yang melibatkan kontak dengan luka seperti ulser juga berisiko untuk dijangkiti virus hepatitis C.

Sebagai contoh mereka yang melakukan hubungan seks.

Walaupun Pusat Kawalan Penyakit Berjangkit (CDC) mengelaskan aktiviti seksual sebagai aktiviti berisiko rendah untuk mendapat jangkitan hepatitis C, tapi ia tidak mustahil.

Sebelum tahun 1992, jangkitan virus hepatitis C kebiasaannya berlaku semasa proses transfusi darah atau pemindahan organ.

Selepas prosedur saringan produk darah dilakukan secara teliti
, insiden jangkitan ini berlaku semakin berkurangan.

Oleh sebab itulah cara jangkitan jarang nampak lebih kerap berlaku seperti:

Buat tatu atau sebarang bentuk tindik menggunakan peralatan tercemar.

Hubungan seks dengan mereka yang mempunyai virus hepatitis C.

Berkongsi peralatan peribadi yang berkontak langsung dengan darah pengguna seperti peralatan pencukur dan berus gigi.

Anda mungkin berminat:

Hubungan Antara HIV dan Jangkitan Hepatitis C

Hepatitis: Perbezaan Antara Hepatitis B dan Hepatitis C Kronik

Seks dan virus hepatitis C, bagaimana individu dijangkiti?

Tidak banyak kajian yang menerangkan perihal risiko berkenaan dengan jangkitan hepatitis C melalui seks.

Malahan kajian yang dijalankan oleh sekumpulan saintis pada tahun 2018 tidak mempunyai kesimpulan yang jelas kerana tidak cukup data.

Seks oral terutamanya, sering dilihat sebagai satu teknik yang selamat
 dan kurang risiko untuk menyebarkan sebarang bentuk penyakit berjangkit.

Hakikatnya, ia boleh menjadi salah satu jalan yang memungkinkan penyebaran virus hepatitis C.

Jangkitan kelamin boleh tersebar melalui seks oral apabila perbuatan seks tersebut dilakukan secara silih berganti di antara kemaluan dan mulut.

Kajian pada tahun 1998 menunjukkan walaupun risiko untuk mendapat jangkitan bagi mereka yang memulakan
 seks oral sebelum melakukan penetrasi (oro-genital) rendah
, ia masih boleh tersebar melalui laluan tersebut.

Terdapat beberapa profil risiko yang menyebabkan seseorang itu mudah untuk mendapat jangkitan hepatitis C. Antaranya adalah:

Hubungan homoseksual

Individu yang melakukan aktiviti seks dengan banyak pasangan

Mereka yang didiagnosis dengan masalah jangkitan HIV

Pun begitu, penulis ingin menekankan bahawa jangkitan tidak berlaku melalui air liur.

Virus hepatitis C hanya boleh tersebar melalui darah.

Jika terdapat luka pada faraj atau kawasan yang berkontak langsung dengan kemaluan (seperti mulut),
seks tanpa kondom boleh menyebabkan berlakunya proses jangkitan.

Bagaimana pula dengan ibu mengandung? Adakah anak berisiko untuk mendapat jangkitan?

Jangkitan virus terhadap janin merupakan salah satu mekanisme utama bagi hepatitis C.

Perkara ini dikenali sebagai transmisi vertikal.

Kehamilan bukanlah satu keadaan yang akan menyebabkan jangkitan hepatitis C
 menjadi bertambah teruk.

Walaupun sistem pertahanan badan wanita mengalami penurunan ketika mereka hamil, kajian menunjukkan peningkatan maklumat genetik virus pada trimester 1 dan 3 akan disusuli dengan penurunan selepas ibu bersalin.

Meskipun begitu, mereka yang hamil dengan jangkitan hepatitis C mempunyai risiko yang tinggi untuk mendapat komplikasi kehamilan yang dikenali sebagai kolestasis intrahepatik (ICP).

Sindrom ini memerlukan rawatan dan pemantauan rapi bagi memastikan kesihatan ibu dan anak terjaga.

Jika wanita yang hamil tersebut mengalami
masalah sirosis hati (masalah pembentukan parut teruk)
, mereka mudah untuk mendapat komplikasi seperti:

Masalah pendarahan

Preeklampsia

Kelahiran melalui pembedahan caesarean

Kematian

Konklusi

Jangkitan hepatitis C, walaupun tidak lazim, boleh berlaku melalui aktiviti seks termasuklah seks oral.

Mereka yang didiagnosis perlu mendapatkan preskripsi ubat antiviral sekiranya perlu.

Kira-kira 15 hingga 25% kes hepatitis C sembuh dengan sendirinya
 walaupun tiada bantuan perubatan diberikan.

Namun, individu yang dijangkiti perlu dirujuk kepada pakar untuk proses pemantauan dan rawatan.


Biar Betul! Ikan Masin Mengandungi Karsinogen?

Karsinogen adalah apa-apa unsur (kompaun atau radiasi) yang mendorong kepada pembentukan kanser. Pembentukan kanser ini boleh terjadi melalui beberapa mekanisma seperti kerosakan DNA sel, cetusan mutasi dan sebagainya. Tahukah anda, di saat anda seronok menjamu selera, terdapat kemungkinan bahawa adanya bahan karsinogen dalam makanan tersebut.

Karsinogen popular

Jika anda seorang penggemar komik Marvel, anda pasti pernah dengar tentang radiasi gamma. Radiasi yang menyebabkan Bruce Banner menjadi gergasi hijau ini mempunyai tenaga yang sangat tinggi. Sehubungan itu, ia mampu untuk menyebabkan kerosakan DNA dalam sel, mutasi genetik dan akhirnya kanser. Tahap karsinogen suatu sinaran itu bergantung kepada jenis radiasi, pendedahan kepada radiasi tersebut dan juga tahap tembusnya. Untuk itu, terdapat juga situasi di mana radiasi yang mengeluarkan zarah alpha juga boleh dikira sebagai karsinogen. Dalam keadaan biasa, anda juga boleh terdedah kepada sinaran bertenaga tinggi iaitu sinaran UV. Di Australia, khususnya di bahagian yang terdapat lubang pada lapisan atmosfera, sinaran UV dikatakan sebagai punca kepada insiden kanser kulit yang tinggi di negara tersebut. Selain sinaran, terdapat juga karsinogen popular yang lain dalam kehidupan harian. Contoh yang mudah adalah tembakau dan juga zarah dalam udara yang dibebaskan oleh kilang dan kenderaan bermotor.

Karsinogen dalam makanan

Terdapat beberapa kompaun karsinogen dalam makanan harian yang diambil tanpa kita sedari. Berikut merupakan 4 jenis karsinogen dalam makanan yang lazim ditemui:

1.Karsinogen semula jadi yang tidak boleh dielak

Berita buruk untuk rakyat Malaysia, karsinogen dalam kumpulan ini mungkin merupakan bahan karsinogen yang paling kerap dimakan. Ini kerana ia terdapat dalam salah satu lauk tradisional yang popular di negara ini – ikan masin. Untuk penjelasan, ikan itu sendiri tidak mempunyai sebarang karsinogen di dalamnya tetapi proses yang digunakan untuk menghasilkan ikan masin itu secara tidak sengajakan menyebabkan bahan karsinogen semula jadi terhasil. Beberapa kompaun karsinogen yang telah dikenal pasti dalam ikan masin termasuklah N-nitrosodimetilamin dan juga kompaun nitrosamin yang lain. Beberapa kajian kes dan kajian ekologi telahpun menunjukkan bahawa pengambilan ikan masin masakan China dikaitkan dengan risiko yang lebih tinggi untuk menghidap kanser nasofarinks, kanser perut dan juga kanser oesofagus.

2.Karsinogen semula jadi yang boleh dielak

Terdapat juga karsinogen dalam makanan yang berupaya untuk dielak walaupun ia terhasil secara semula jadi. Contoh karsinogen dalam kumpulan ini adalah
aflatoksin
. Aflatoksin adalah metabolit toksik yang dihasilkan oleh spesies fungi
Aspergillus flavus
. Secara semula jadi, toksin ini boleh didapati pada bijirin dan beberapa jenis kekacang. Binatang yang memakan kacang atau bijirin tercemar berpotensi untuk menghasilkan produk makanan yang mengandungi toksin ini. Wanita hamil yang mengambil makanan tercemar dengan toksin ini pula berupaya untuk menyebarkannya kepada bayi melalui susu badan. Mujurlah, toksin ini berupaya untuk dibuang melalui beberapa teknik industri, menjadikan risiko pendedahannya rendah.

3.Bahan kimia antropogenik yang boleh berada dalam makanan

Contoh karsinogen dalam makanan daripada jenis ini adalah kompaun dioksin. 2,3,7,8-tetraklorodibenzo-p-dioksin (TCDD) boleh, dengan tidak sengaja, berada dalam makanan ketika proses pembentukan hidrokarbon yang berklorin. Ia tidak pernah dihasilkan dengan sengaja melainkan untuk tujuan kajian atau terbentuk akibat daripada pembakaran tidak sempurna yang melibatkan kewujudan klorin. TCDD yang sedikit turut dihasilkan oleh pembakaran hutan. Kompaun ini mampu untuk mencemarkan persekitaran, melawan degradasi dan boleh terkumpul dalam sesetengah produk makanan. Antara kanser yang telah dikaitkan dengan bahan ini adalah kanser paru-paru, limfoma bukan-Hodgkin dan juga kanser tiroid.

4.Bahan kimia antropogenik yang sengaja ditambah dalam makanan

Kategori ini melibatkan bahan kimia seperti sakarin dan pewarna makanan. Sakarin, sejenis pemanis tiruan yang kerap ditambah dalam makanan, merupakan sejenis bahan karsinogen. Bahan ini dikaitkan dengan kanser pundi kencing yang malignan dan cukup agresif. Kecenderungan untuk menghidap kanser pundi kencing dengan pengambilan sakarin ini dilihat lebih lazim berlaku dalam jantina lelaki berbanding wanita.

Memilih makanan terbaik

Jelas sekali, apabila kita tidak cakna tentang makanan yang diambil, kita sedang meletakkan diri sendiri dalam risiko yang tinggi untuk menghidap penyakit kronik seperti kanser. Melalui forum anjuran Allianz Malaysia Berhad pada 19 Oktober yang lepas, syarikat insurans tersebut telah memperkenalkan salah satu rakan kongsi strategik mereka iaitu DietChain. DietChain merupakan sebuah platform makanan dan minuman pintar yang membantu pengguna untuk mendapatkan pelan diet yang sihat.

Aplikasi ini menggabungkan pengumpulan data diet, penilaian tahap kesihatan peribadi pengguna, prinsip dan juga panduan resepi sihat. Makanan yang sihat dapat membantu untuk melindungi anda daripada penyakit yang tidak diingini. Penyakit kronik seperti kanser, diabetes dan juga tekanan darah tinggi dapat dicegah jika anda cakna tentang pemakanan anda. Kekal sihat dengan pengambilan makanan yang betul.

Hello Health Group
 tidak menyediakan nasihat perubatan, diagnosis, atau rawatan.


Memilih Doktor untuk Bayi Anda

Apa yang anda fikirkan semasa menyediakan persiapan untuk kelahiran bayi anda? Sebelum membeli barang keperluan bayi atau memilih nama bayi, perkara pertama yang setiap ibu bapa perlu lakukan adalah mencari doktor bayi anda dahulu untuk memastikan bayi anda sihat dan selamat pada peringkat penting kehidupannya.

Bila anda perlu mula mencari doktor pediatrik anak anda?

Semua ibu bapa perlu mencari pakar pediatrik sebelum kelahiran anak mereka. Ibu bapa amat disarankan untuk mula mencari pediatrik secepat mungkin bagi memastikan anda mempunyai cukup masa untuk membuat pilihan yang betul.

Masa terbaik untuk mula mencari doktor bayi ialah kira-kira 3 bulan sebelum tarikh jangkaan bersalin anda. Walau bagaimanapun, ibu bapa perlu mencari pengasuh bayi 6 bulan lebih awal daripada tarikh kelahiran, terutama jika anda tinggal di kawasan kota yang besar dan sibuk.

Sebelum mendapatkan doktor pediatrik, penting untuk anda fikirkan adakah pusat perubatan atau hospital tersebut memenuhi keinginan dan sesuai untuk anda dan bayi.

Jenis penjaga pediatrik

Terdapat 3 jenis penyedia penjagaan utama yang berkelayakan untuk bayi:

1. Pediatrik

Pakar pediatrik adalah doktor perubatan yang mengkhusus dalam menyediakan penjagaan untuk bayi dan anak kecil. Fokus utama mereka adalah penjagaan kesihatan preventif seperti untuk meningkatkan imuniti kanak-kanak serta menguruskan setiap peringkat perkembangan fizikal dan mental kanak-kanak. Kebanyakan pakar pediatrik sekarang ini bolah juga mendiagnosis dan merawat penyakit serius. Akan tetapi, ini hanya boleh dilakukan jika mereka mendapat pensijilan tambahan dalam penjagaan kritikal, kardiologi, perubatan kecemasan atau bidang sub pengkhususan lain.

Jika anda memilih pakar pediatrik untuk penjagaan kesihatan anak anda, doktor tersebut akan melawat anak anda/ menerima kunjungan anak anda pada beberapa hari dalam seminggu sejak bayi lahir sehinggalah mereka mencecah usia 2 tahun. Selepas usia bayi 2 tahun, doktor akan melakukan kunjungan sekali setahun untuk pemeriksaan kesihatan tahunan. Walau bagaimanapun, doktor pediatrik ini adalah orang pertama yang akan anda hubungi jika terdapat sesuatu berlaku pada kesihatan bayi anda.

Pakar pediatrik meluangkan masa 7 tahun untuk mendapatkan lesen mereka. Mereka juga perlu menjalani kursus pendidikan perubatan tertentu (CME) setiap tahun untuk membolehkannya memperbaharui pensijilan mereka.

2. Doktor keluarga

Doktor keluarga adalah mereka yang mendapat lesen selepas dilatih dalam pelbagai bidang termasuklah bidang pediatrik. Oleh itu, satu-satunya perbezaan antara doktor keluarga dengan pediatrik adalah mereka layak untuk menjaga seluruh keluarga anda tanpa mengira umur.

Jika anda memilih doktor keluarga, mereka akan menjadi sebahagian dalam keluarga anda. Bukan hanya mereka akan mengetahui setiap sejarah perubatan dalam kalangan ahli keluarga anda, tetapi juga mereka akan mengetahui perkara lain dalam keluarga anda. Doktor keluarga adalah pilihan popular dalam kebanyakan isi rumah kerana mereka bukan sahaja boleh menjimatkan wang dengan cara mengurangkan perbelanjaan keseluruhan penjagaan kesihatan dan juga risiko seseorang untuk dimasukkan ke hospital.

Doktor keluarga mengambil masa 7 tahun untuk mendapatkan pensijilan mereka dan juga perlu mengambil kredit CME tahunan.

3. Pengamal Jururawat Pediatrik (PNP)

Pengamal jururawat adalah sebahagian daripada kumpulan doktor keluarga atau pediatrik. Bagaimanapun, sesetengahnya bergerak secara bebas. Pengamal jururawat pediatrik adalah jururawat terlatih yang mendapat pendidikan lebih tinggi dan intensif. Mereka juga berkelayakan untuk membuat diagnosis perubatan, melakukan pemeriksaan fizikal, dan juga menyediakan preskripsi perubatan untuk anak anda tanpa memerlukan kebenaran doktor secara terus. Memandangkan pengamal jururawat bekerja di bawah penyeliaan rapi doktor di hospital dan klinik, mereka boleh mendapatkan konsultasi prefesional jika masalah perubatan yang rumit timbul. Ramai ibu bapa lebih gemar memilih pengamal jururawat berbanding doktor kerana mereka lebih banyak masa untuk berbincang tentang masalah penjagaan kesihatan anak.


Ini 6 Jenis Makanan Yang Boleh ROSAKKAN Otak, Sila Ambil Secara Berpada-Pada!

Tahu tak sebenarnya ada keperluan makanan untuk otak bagi menjamin kesihatannya? Namun kebanyakan individu lebih gemar makan makanan yang merosakkan otak.

Makanan untuk otak

Otak merupakan organ yang paling penting dalam tubuh. Ia membuatkan jantung berdegup, paru-paru bernafas dan semua sistem berfungsi dengan sebaiknya.

Oleh kerana itu, penting untuk memastikan
otak mendapat nutrien
 yang terbaik melalui diet pemakanan yang diambil.
Mengamalkan pemakanan yang seimbang dan sihat adalah 1 cara memberikan makanan untuk otak.

Tabiat melakukan aktiviti fizikal seperti bersenam juga dapat memastikan tahap kesihatan otak berada pada tahap yang terbaik.

Walau bagaimanapun, seiring dengan peredaran masa dan kesibukan tugasan harian, kebanyakan individu pada hari ini, lebih gemar mengambil makanan yang merosakkan otak.

Makanan yang merosakkan otak

Berikut adalah beberapa jenis makanan tidak baik untuk otak, yang mendatangkan kesan negatif pada otak,
memberi kesan kepada memori
 dan emosi serta meningkatkan risiko
demensia
.

 Minuman bergula

Minuman bergula adalah termasuk soda/ringan, minuman isotonik, minuman tenaga dan juga
jus buah-buahan.

Pengambilan minuman bergula tinggi bukan sahaja meningkatkan risiko penyakit jantung dan diabetes type 2 – juga meningkatkan risiko penyakit Alzheimer, sekali gus mendatangkan impak negatif kepada otak.

Gula yang berlebih dalam darah boleh meningkatkan risiko demensia, walaupun kepada individu tanpa diabetes.

Kajian menunjukkan, pemanis tiruan – aspartam, yang digunakan boleh memberikan kesan negatif ke atas ingatan, menimbulkan kesukaran untuk menumpukan perhatian kepada tugasan kerja.

Makanan bergoreng

Makanan bergoreng pastinya merupakan makanan yang digemari oleh kebanyakan individu, terutamanya seperti kentang goreng.

Mengikut kajian, makanan bergoreng boleh menyebabkan arteri tersumbat sekali gus meningkatkan
risiko penyakit Alzheimer
dan kemerosotan fungsi kognitif.

 Selain memberikan kesan negatif kepada kesihatan otak, ia juga menyumbang kepada peningkatan berat badan.

 Tuna

Sesekali memilih
memakan roti
 sandwic tuna, tidak akan mendatangkan masalah besar, tetapi jika anda menjadikan tuna sebagai sebahagian daripada pengambilan diet harian anda, mungkin anda harus hentikannya.

Ikan seperti tuna, mengandungi merkuri yang merupakan toksik kepada manusia. Apabila ia terkumpul dalam badan dalam kuantiti yang banyak, ia boleh menjejaskan otak dan menyebabkan kemerosotan fungsi kognitif.

 Alkohol

Pengambilan alkohol secara berlebihan
 boleh memberikan kesan yang serius kepada otak, perubahan metabolik dan gangguan neurotransmiter – bahan kimia yang digunakan otak untuk berkomunikasi.

Pengambilan alkohol oleh ibu hamil juga amat tidak digalakkan kerana ia memberikan kesan buruk kepada janin – toksik mengakibatkan gangguan perkembangan janin.

Remaja yang minum alkohol juga boleh merosakkan otak kerana otak masih berkembang dan ini boleh mengakibatkan wujudnya keabnormalan dalam struktur otak, fungsi dan tingkah laku.

 Makanan segera

Makanan segera merupakan antara makanan yang paling digemari oleh kebanyakan individu; mudah, cepat dan sedap.

Namun, ia sebenarnya mengandungi dos tinggi yang tidak baik untuk otak;
trans lemak, lemak tepu
, natrium, gula, serta pelbagai bahan kimia yang sukar untuk disebaut dan dinamakan.

Kandungan tinggi lemak tepu
 yang yang terdapat dalam burger boleh menyebabkan kesukaran untuk melawan plak punca Alzheimer.

 Makanan diproses

Mengandungi garam, lemak dan gula yang tinggi. Makanan seperti mi segera, kerepek kentang, makanan siap-sedia adalah antara makanan yang berada di bawah kategori diproses.

Mempunyai kandungan kalori tinggi, rendah kandungan nutrien – makanan seperti ini boleh menyebabkan peningkatkan berat badan dan menghalang kesihatan otak.

Sesetengah makanan dalam kategori ini mungkin tidak mengandungi tahap lemak atau gula yang tinggi, tetapi mengandungi kandungan sodium yang tinggi.

Amalan kesihatan dan makanan untuk otak

Secara mudahnya, apa yang anda makan dan minum – akan memberikan kesan kepada kesihatan, sama ada secara positif atau negatif.

Makanan tidak baik untuk otak adalah makanan yang tinggi bahan tidak sihat seperti gula, lemak tidak sihat, garam, sodium dan natrium.

Ia menyumbang kepada kemerosotan memori dan pembelajaran, sekali gus meningkatkan risiko penyakit Alzheimer dan demensia.

Ini tidak bermakna anda tidak boleh boleh makan langsung, tetapi dinasihatkan untuk makan secara seimbang dan dalam kuantiti yang sedikit. Dan cara terbaik adalah untuk mengamalkan diet pemakanan yang kaya dengan makanan sihat dan segar.


Kanser Pundi Hempedu

Definisi

Apakah itu kanser pundi hempedu?

Kanser pundi hempedu adalah penyakit yang melibatkan penghasilan sel malignan (kanser) pada tisu pundi hempedu.

Pundi hempedu adalah organ berbentuk  pear yang terletak di belakang hati pada bahagian atas abdomen. Pundi hempedu menngumpul hempedu, cecair yang dihasilkan oleh hati untuk menghadam lemak. Apabila makanan dihadam di dalam perut dan usus, hempedu akan dilepaskan daripada pundinya melalui satu tiub/saluran yang dipanggil duktus hempedu sepunya yang menghubungkan pundi hempedu dan hati dengan  bahagian pertama usus kecil.

Sekiranya kanser pundi hempedu ditemui pada peringkat awal, peluang untuk sembuh adalah sangat baik, tetapi malangnya, kebanyakan kanser jenis ini ditemui lambat,dan prognosisnya sangatlah teruk

Apakah kebarangkalian kanser pundi hempedu?

Kanser pundi hempedu adalah penyakit yang jarang berlaku. Wanita lebih cenderung untuk mendapat penyakit ini berbanding lelaki. Namun, ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Ketahui simptom-simptomnya

Apakah simptom-simptom kanser pundi hempedu?

Sebahagian tanda dan simptom kanser pundi hempedu yang lazim berlaku termasuk:

Kesakitan pada abdomen, terutamanya dibahagian atas kanan abdomen

Kembung perut

Kegatalan

Demam

Kehilangan  selera

Kehilangan berat tanpa kemahuan

Loya dan mual

Warna kulit dan putih mata bertukar menjadi kuning

Walaubagaimanapun, kanser pundi hempedu sukar untuk dikenal pasti dan didiagnosis awal.

Bila saya harus berjumpa doktor?

Diagnosis dan rawatan awal boleh menghalang kanser pundi hempedu daripada menjadi lebih teruk dan mengelakkan berlakunya kecemasan perubatan yang lain., jadi silalah hubungi doktor anda sesegera mungkin untuk mengelakkan ia menjadi lebih serius.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda
adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan kanser pundi hempedu?

Sehingga sekarang, masih tiada sebab yang jelas bagi kanser pundi hempedu. Para doktor mengetahui bahawa kanser pundi hempedu terjadi apabila sel pundi yang sihat mengalami perubahan (mutasi) pada DNA. Mutasi ini menyebabkan sel-sel tumbuh luar kawalan dan terus hidup melebihi jangka hayat sel yang normal. Sel yang terkumpul ini menjadi ketumbuhan yang boleh berkembang lebih daripada sempadan pundi hempedu dan merebak ke bahagian tubuh badan yang lain.

Kebanyakan kanser pundi hempedu bermula daripada sel kelenjar yang menyelaputi bahagian dalam pundi. Kanser yang berasal daripada sel jenis ini dipanggil adenokarsinoma.Istilah ini merujuk kepada cara sel ini muncul sewaktu diperiksa dengan mikroskop.

Ketahui faktor risiko

Apakah yang meningkatkan saya kepada risiko?

Terdapat banyak faktor risiko bagi kanser ini seperti:

Jantina
: Ia lebih kerap berlaku pada wanita.

Umur:
 Risiko kanser meningkat seiring dengan umur

Berat badan
: Orang yang obes memiliki risikolebih tinggi kepada kanser ini.

Mempunyai sejarah batu hempedu
: Kanser pundi hempedu selalu berlaku kepada orang yang pernah terkena batu hempedu. Namun begitu, kanser pundi hempedu masih jarang-jarang berlaku kepada orang-orang ini.

Lain-lain keadaan atau penyakit pundi hempedu
: Keadaan pundi hempedu yang lain yang boleh meningkatkan risiko kanser terpmasuklah pundi hempedu porselin, sista koledokal and jangkitan pundi hempedu kronik .

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakan  kanser pundi hempedu didiagnosis?

Ujian dan prosedur yang digunakan untuk mendiagnosis kanser pundi hempedu termasuklah:

Ujian darah;
Untuk menilai fungsi hati bagi membantu doktor mengenal pasti punca kepada tanda dan simptom yang diadukan

Prosedur untuk menghasilkan imej pundi hempedu;
Ujian pengimejan yang boleh menghasilkan imej pundi hempedu termasuklah ultrasound, imbasan CT dan magnetic resonance imaging (MRI)

Peringkat kanser pundi hempedu ialah

Peringkat I: Pada peringkat ini, sel kanser hanya berada pada lapisan dalam pundi hempedu

Peringkat II: Peringkat ini,sel kanser sudah mula menembusi lapisan luar pundi dan mungkin lebih dari itu

Peringkat III: Pada peringkat ini, sel kanser sudah merebak ke satu atau lebih organ terdekat, seperti hati, usus dan perut. Ia juga mungkin merebak ke nodus limfa yang terdekat.

Peringkat IV: Peringkat kanser paling lewat , terdapat  ketumbuhan yang besar yang merebak ke organ-organ terdekat atau ketumbuhan bersaiz kecil atau besar yang telah merebak ke bahagian tubuh badan yang jauh.

Bagaimanakan kanser pundi hempedu dirawat?

Rawatan bagi kanser pundi hempedu akan ditentukan berdasarkan peringkat kanser anda, keadaan kesihatan  secara keseluruhan dan pilihan anda . Pada permulaannya, fokus rawatan adalah untuk membuang kanser tersebut, tetapi apabila ia mustahil, terapi yang lain mungkin boleh membantu untuk mengawal kanser daripada merebak dan membuatkan anda selesa semampu mungkin.

Pembedahan adalah pilihan sekiranya anda masih berada pada tahap awal kanser. Pilihan yang ada termasuklah

Pembedahan untuk membuang pundi hempedu
: Kanser pundi hempedu peringkat awal yang masih berada dalam sempadan pundi tersebut dirawat dengan pembedahan untuk membuang pundi hempedu itu (kolesistektomi).

Pembedahan untuk membuang pundi hempedu dan sebahagian daripada hati
: Sel-sel kanser yang telah menembusi pundi hempedu dan tisu-tisu hati kadang-kadang dirawat dengan pembedahan untuk membuang pundi hempedu, sebahagian daripada hati dan duktus hempedu yang mengelilingi pundi tersebut.

Pembedahan tidak akan mampu untuk menyembuhkan kanser  pundi hempedu yang telah merebak ke bahagian lain tubuh badan. Sebaliknya, doktor akan memberikan rawatan yang boleh melegakan tanda dan simptom kanser dan membuat anda berasa lebih selesa. Tiga pilihan yang boleh dilakukan termasuklah:

Kemoterapi
: Kemoterapi adalah dadah yang menggunakan bahan kimia untuk menghapuskan sel-sel kanser.

Terapi radiasi
: Radiasi menggunakan sinaran berkuasa tinggi , seperti sinar-X untuk menghapuskan sel kanser.

Percubaan klinikal
: Menggunakan ubat-ubatan eksperimen atau yang baru untuk merawat kaanser pundi hempedu. Hubungi doktor anda untuk mengetahui adakah anda layak untuk menyertai percubaan klinik.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas kanser pundi hempedu?

Anda patut mengambil makanan yang tinggi dengan serat dan lemak yang sihat untuk mengelakkan kanser pundi hempedu. Bijian halus(ditemui dalam bijirin bergula dan nasi putih, roti dan pasta) dan gula mempunyai meninggikan lagi risiko kanser tersebut. Bijian penuh seperti beras perang dan roti gandum, dan lemak daripada ikan dan minyak zaitun adalah disyorkan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Endokarditis

Endokarditis merupakan jangkitan endokardium. Ia melibatkan jangkitan kuman pada jantung.
 Jangkitan ini juga dikenali sebagai infeksi endokarditis (IE), endokarditis
bakteria
(BE), endokarditis berjangkit dan endokarditis fungus.

Definisi

Apakah kebarangkalian jangkitan kuman pada jantung?

Jangkitan kuman pada jantung amat jarang untuk berlaku. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom endokarditis?

Simptom dan tanda jangkitan kuman pada jantung yang biasa berlaku adalah:

Gejala
selesema
, seperti demam dan menggigil

Heart murmur,
 bunyi degupan jantung abnormal melibatkan peng
aliran darah
 yang cepat melalui hati

Keletihan

Kesakitan sendi dan otot

Berpeluh
 pada waktu malam

Sesak nafas

Kesakitan dada apabila anda bernafas

Bengkak
 pada kaki, atau abdomen

Endokarditis juga boleh menyebabkan simptom yang jarang berlaku, termasuklah:

Kehilangan berat badan yang tidak dapat dijelaskan

Kencing
 berdarah, sama ada dapat dilihat oleh anda atau hanya dapat dikesan oleh doktor apabila ujian urin dilakukan di bawah mikroskop

Keradangan pada limfa anda, yang merupakan organ pada abdomen yang berfungsi untuk melawan jangkitan di bawah rusuk pada bahagian sebelah kiri badan

Bintik-bintik merah pada tapak kaki atau tangan anda

Bintik-bintik kecil pada saluran darah yang pecah di bawah kuku, mata putih, bahagian dada, lelangit
mulut
 dan bahagian dalam
pipi

Bintik atau gumpalan yang menyakitkan, berwarna merah atau ungu pada jari tangan atau kaki mahupun kedua-duanya

Ketahui puncanya

Apa yang mengakibatkan endokarditis?

Jangkitan kuman pada jantung berlaku apabila bakteria memasuki
aliran darah
, merebak ke jantung anda dan melekat pada injap jantung yang tidak normal atau tisu jantung yang rosak.

 Sesetengah jenis bakteria merupakan punca utama kebanyakan jangkitan endokarditis. Tetapi kulat atau mikroorganisma lain juga mungkin boleh menjadi punca jangkitan.

Biasanya, sistem imun memusnahkan
bakteria
berbahaya yang memasuki aliran darah anda. Walaupun bakteria berjaya menyusup masuk ke bahagian hati, ia mungkin sekadar melalui bahagian tersebut tanpa menyebabkan jangkitan.

Walau bagaimanapun, bakteria yang hidup di dalam
mulut
,
tekak
 atau bahagian badan yang lain, seperti kulit atau usus, kadang kala boleh menyebabkan jangkitan yang serius seperti endokarditis di bawah keadaan yang tertentu.

Bakteria boleh dengan mudah melekat pada lapisan jantung anda (endokardium), jika permukaan lapisannya kasar.

Anda juga lebih cenderung untuk mengembangkan endokarditis jika anda mempunyai injap jantung rosak atau berpenyakit.

Walau bagaimanapun, jangkitan kuman pada jantung juga boleh berlaku kepada individu yang sihat.

Ketahui faktor risiko

Apakah yang meningkatkan saya kepada risiko endokarditis?

Terdapat banyak faktor risiko untuk jangkitan kuman pada jantung, seperti:

Injap jantung buatan. Kuman adalah lebih cenderung untuk melekat pada injap jantung
tiruan
 (prostetik) berbanding dengan injap jantung biasa

Kecacatan jantung kongenital. Sekiranya anda dilahirkan dengan beberapa jenis kecacatan pada jantung, seperti dengupan jantung yang tidak teratur atau injap jantung yang tidak normal, jantung anda mungkin lebih mudah terdedah kepada jangkitan

Sejarah endokarditis. Endokarditis boleh merosakkan tisu dan injap jantung, meningkatkan risiko jangkitan jantung masa depan

Injap jantung yang rosak. Keadaan perubatan tertentu, seperti demam reumatik atau jangkitan, boleh merosakkan atau menyebabkan parut pada satu atau lebih injap jantung anda. Ini boleh menjadikan ia lebih mudah mendapat endokarditis

Sejarah penggunaan
dadah
 secara intravena (IV). individu yang mengambil dadah haram dengan menyuntikkannya mempunyai risiko endokarditis yang lebih besar. Jarum yang digunakan untuk menyuntik
dadah
 boleh tercemar dengan bakteria penyebab endokarditis

Diagnosis & rawatan

Maklumat yang diberikan ini bukan pengganti kepada sebarang nasihat perubatan. SILA berunding dengan doktor anda untuk maklumat lanjut.

Bagaimana ia didiagnosis?

Doktor boleh mengesyaki endokarditis berdasarkan sejarah perubatan, tanda-tanda dan simptom yang anda alami serta hasil ujian dilakukan. Diagnosis endokarditis biasanya berdasarkan pada beberapa faktor dan bukan daripada hasil satu ujian positif atau simptom.

Doktor boleh menyarankan beberapa ujian untuk membantu mendapatkan diagnosis positif, termasuk:

Ujian darah. Ujian darah digunakan untuk mengenal pasti bakteria atau kulat dalam saluran darah dan ia merupakan ujian yang paling penting yang akan dilakukan oleh doktor.

Echocardiogram
 menggunakan gelombang bunyi untuk menghasilkan imej jantung anda semasa berdegup. Ujian ini sering digunakan untuk memeriksa tanda-tanda jangkitan.

Electrocardiogram (ECG).
Walaupun ECG tidak digunakan secara khusus
 untuk mendiagnosis endokarditis, ia boleh menunjukkan kepada doktor anda jika terdapat sesuatu yang mempengaruhi aktiviti elektrik jantung anda.

Sinar-X (
X-ray)
 dada. Imej yang terhasil akan membantu doktor melihat keadaan paru-paru dan jantung anda.

Pemeriksaan tomografi berkomputer (CT) atau pengimejan resonans magnetik (MRI). Anda mungkin memerlukan imbasan CT (
CT-Scan
) atau imbasan MRI pada otak, dada atau bahagian badan yang lain jika doktor anda fikir jangkitan telah merebak ke bahagian tersebut

Bagaimana endokarditis dirawat?

Banyak kes jangkitan endokarditis ini berjaya dirawat dengan
antibiotik
. Namun, ada masanya pembedahan mungkin diperlukan untuk memperbaiki injap jantung yang rosak dan membersihkan sebarang tanda jangkitan yang tersisa.

Antibiotik

Jika anda mempunyai endokarditis, doktor anda mungkin mengesyorkan dos antibiotik intravena (IV) yang tinggi di hospital.

Doktor akan menggunakan ujian darah untuk membantu mengenal pasti organisma yang menyebabkan jangkitan anda. Berdasarkan keputusan ujian darah anda, doktor akan memilih
antibiotik
 yang paling sesuai atau gabungan antibiotik untuk melawan jangkitan.

Pembedahan

Jika jangkitan merosakkan injap jantung, anda mungkin mengalami komplikasi untuk tempoh yang panjang selepas rawatan. Kadang kala pembedahan diperlukan untuk merawat jangkitan berterusan atau menggantikan injap yang rosak.

Ada masanya pembedahan juga diperlukan untuk merawat endokarditis yang disebabkan oleh jangkitan kulat.

Bergantung pada keadaan anda, doktor mungkin mengesyorkan sama ada membaiki injap yang rosak anda atau menggantikannya dengan injap tiruan yang diperbuat daripada haiwan atau tisu jantung manusia (injap tisu biologi) atau bahan buatan manusia (injap mekanik).

Perubahan gaya hidup & kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil
?

Perubahan gaya hidup dan kaedah pengubatan sampingan berikut mungkin membantu anda mengatasi endokarditis:

Ketahui tanda dan simptom endokarditis. Sila berjumpa doktor dengan segera jika anda mengalami tanda-tanda atau simptom, terutamanya demam yang berlanjutan, keletihan yang tidak dapat dijelaskan, sebarang jenis jangkitan kulit, luka terbuka atau luka yang tidak sembuh dengan sebaiknya

Berikan perhatian khusus kepada kesihatan pergigian anda – berus dan flos gigi serta
gusi
 dengan kerap. Dapatkan pemeriksaan pergigian secara teratur

Elakkan prosedur yang boleh menyebabkan jangkitan kulit, seperti menindik badan atau tatu

Sila berbincang dengan doktor anda untuk mendapatkan maklumat lanjut.

Sekiranya anda mempunyai sebarang persoalan, sila berunding dengan doktor untuk mendapatkan penyelesaian terbaik untuk anda.


Ubah Tabiat Makan Anak Anda (Umur 1 Tahun)

Berhenti menyusu botol

Kanak-kanak yang selalu tidur sambil menyusu botol yang berisikan susu, jus, soda, ataupun minuman manis lain adalah berisiko tinggi mengalami kerosakan gigi. Botol sepatutnya berhenti diberikan pada usia anak sekitar 1 tahun. Lebih awal anda mula menghentikan pengambilan botol pada anak anda, lebih mudah untuk anda menyelesaikan tugasan ini. Dan, jika anak anda menyusu badan, penyusuan botol boleh dielakkan sekali. Minum dalam cawan juga boleh dimulakan seawal usia anak enam bulan dan seusai usianya setahun, dia sudah mahir menggunakannnya. Sebaik sahaja bayi anda boleh minum dalam cawan, dia tidak perlu lagi minum melalui botol. Jika anda mesti memberikannya botol, hadkan kandungan kepada air kosong sahaja. Bagi membantu menjadikan tugasan ini lebih mudah, anda perlu menghapuskan tabiat minum botol pada waktu tengah hari dahulu, kemudian barulah petang dan pagi, dan akhir sekali malam. Namun, ingatlah untuk mengehadkan pemberian kepada air kosong. Jika bayi anda tidak mahu minum air kosong dalam botol, lakukannya secara berperingkat dengan mencampurkan minuman lain bersama air kosong, dan selepas seminggu dua, anda mula meletakkan air kosong sahaja dalam botolnya.

Mudah untuk menggunakan tabiat minum botol bagi menenangkan anak atau membantunya mudah tidur. Walau bagaimanapun, di usia ini, bayi anda tidak lagi memerlukan sebarang makanan atau minuman sewaktu malam. Jika anda masih memberikannya makan atau minum pada waktu itu, segeralah berhenti. Walaupun jika anak anda masih inginkan botol atau menunjukkan kelakuan dahaga, namun sebenarnya minum di waktu malam adalah untuk menenangkannya, bukannya termasuk dalam keperluan pemakanan. Botol ini nanti akhirnya jadi pengalas ketiak bayi sahaja dan menyukarkan bayi untuk belajar tidur sendiri.

Pun begitu, memberikan kanak-kanak minuman atau snek sihat sebelum waktu tidur mereka adalah boleh diterima asalkan anda memberuskan gigi anak selepas itu. Malah, cara ini juga dapat membantu anak anda untuk mudah tidur. Penyusuan badan singkat, minum susu lembu ataupun minuman lain, atau memberi anak makan buah-buahan atau makanan bernutrisi lain adalah dibolehkan. Jika snek mereka adalah botol, secara berperingkat gantikannya dengan cawan.

Apapun snek anak anda, biarkannya habiskan makan dahulu, dan kemudian bersihkan giginya, menggunakan kain lembut atau kain kasa, atau berus gigi. Cara ini boleh dilakukan semasa bayi anda tidur di pangkuan anda. Jika tidak membersihkan sisa makanan atau minuman dalam mulutnya selepas dia makan, ia boleh mendatangkan masalah gigi rosak. Jika bayi anda inginkan keselesaan semasa tidurnya, berikannya mainan untuk dipeluk, selimut, atupun ibu jarinya. Namun, jangan berikannya botol yang mengandungi selain air kosong.

Kurangkan manis

Setiap orang secara azalinya sukakan benda yang manis, dan anak anda juga tidak terkecuali. Percayalah ia bukan salah anda jika anak anda memilih gula-gula dan aiskrim berbanding sekeping keju. Namun, ini adalah tanggungjawab anda untuk mengehadkan pengambilan gulanya dan untuk menyediakan diet yang lebih bernutrisi yang menggalakkan tumbesaran, bukannya kerosakan gigi.

Makan sendiri

Di usia 12 bulan, bayi anda sudah boleh membiasakan diri minum dalam cawan dan makan sendiri menggunakan sudu dan juga tangannya. Dalam usia 15 bulan, dia sudah boleh memasukkan makanan sendiri ke dalam mulutnya. Bayi juga sudah boleh memenuhkan sudu dan memasukkannya ke dalam mulut secara konsisten, walaupun sekali-sekala ada tertumpah makanan. Menyepahkan makanan, merosakkan gelas atau cawan, kadangkala dilakukan oleh bayi apabila dia bosan dengan makanannya. Kelakuan sebegini tidak sepatutnya dibiarkan, dan anda perlu menegur si manja serta meletakkan peralatan makanan mereka di tempat yang sepatutnya. Jika tingkah laku sebegini berlaku, sediakan anak anda duduk di kerusi makan bayi.

Pada usia 18 bulan, anak anda sudah boleh menggunakan sudu, garpu, dan cawan serta pinggan bayi apabila dia mahu, tetapi pada kebanyakan masa bayi anda tidak mahu menggunakannya. Ada masa di mana bayi anda lebih suka bermain dengan puding atau terbalikkan pinggan mereka menjadi kapal terbang. Sesetengah kanak-kanak melalui tingkah laku makan sebegini semasa usia mereka dua tahun, di mana ketika ini mereka sebenarnya menunjukkan perangai apabila mereka meludah atau mengotorkan makanan mereka menggunakan tangan. Bayi lain, walau bagaimanapun, masih kekal bermain makanan apabila memasuki usia tiga tahun.


Nak Berasmara Semasa Hamil? Ini 4 Posisi Seks Sesuai Ketika Mengandung

“Alamak, aku mengandung ke? Bagaimana dengan kehidupan seks aku dengan si suami nanti”?, fikir Nabila dalam hati. Sebenarnya, kegusaran seperti yang dirasakan ini tidak perlu timbul jika anda dan pasangan tahu cara untuk melakukan hubungan seks dengan betul dan selamat semasa anda sedang hamil. Nak tahu posisi seks ketika hamil yang anda dan pasangan boleh cuba?

Jom sama-sama kita ikuti artikel ini!

Untuk mendapatkan lebih banyak info tentang Kehamilan, sila dapatkannya
di sini.

Boleh atau tidak melakukan seks ketika hamil?

Sebelum pergi lebih lanjut, kita perlu tahu terlebih dahulu bahawa boleh atau tidak melakukan seks semasa mengandung.

Sebenarnya, tiada sebarang alasan yang kukuh untuk anda dan pasangan tidak melakukan
hubungan seks ketika hamil
 melainkan doktor atau bidan melarang jika anda kondisi yang tidak dapat dielakkan.

Menurut Aleece Fosnight, kaunselor seks dari Amerika, seks semasa mengandung sebenarnya bagus untuk wanita! Jadi, tidak salah jika anda mempraktikkan posisi seks ketika hamil yang berbeza.

Ini kerana
orgasma atau klimaks
 yang berjaya dicapai oleh wanita akan menyebabkan tubuh badan mengeluarkan hormon dan melancarkan aliran darah sistem kardiovaskular mereka. Ini sekali gus memberi manfaat kepada diri sendiri dan bayi dalam kandungan.

Posisi seks ketika hamil yang anda boleh cuba!

Semasa hamil, tiada apa yang menghalang anda dan suami daripada berhubungan.

Menurut ramai pakar,
seks ketika hamil
 adalah dibolehkan malahan digalakkan. Ini kerana wanita seharusnya lebih banyak bergerak untuk memudahkan proses kelahiran kelak. Jadi, apa lagi yang anda tunggu?

Dalam pada itu, ada beberapa posisi yang boleh anda dan pasangan pertimbangkan untuk melancarkan perjalanan hubungan seks anda. Posisi berikut termasuklah:

#1. Posisi seks ketika hamil paling popular,
Missionary

Ini adalah
posisi seks
 ketika hamil yang selalu diaplikasikan oleh setiap pasangan suami isteri sama ada sedang mengandung atau tidak.

Cara melakukannya adalah mudah sahaja. Isteri perlu berbaring menelentang dan suami pula perlu berada di atasnya seakan menindih dan memasukkan zakar ke dalam faraj untuk proses penetrasi.

Pun begitu, anda perlu ingat untuk melakukan posisi ini hanya semasa
trimester pertama sahaj
a, ya?

Ini kerana semasa trimester kedua dan ketiga, rahim yang semakin membesar akan menekan pembuluh darah utama sekali gus menyekat aliran darah kepada bayi. Bukan itu sahaja, berat badan si suami yang berada di atas sudah pasti akan membuat isteri keletihan.

Baca juga:

Cari Cara Puaskan Suami Ketika Hamil? Elak Posisi Seks Ini Untuk Cegah Bahaya!

Nak Nikmati Keseronokan Bersama Semasa Hamil? Ini Posisi Seks Selamat Ikut Trimester!

#2.
Doggy style

Ya, mungkin posisi seks ketika hamil ini akan menyebabkan anda dan pasangan tidak saling bertentang mata semasa hubungan kelamin.

 Namun, jangan risau kerana ia tidak akan sekali
mengurangkan keintiman
 sesama anda. Posisi ini sebenarnya juga sangat selamat untuk dilakukan walaupun ketika perut anda sedang memboyot.

Cara untuk melakukan hubungan seks dengan posisi ini adalah wanita perlu menonggeng dengan lutut dan sikunya direhatkan, dan suami melakukan penetrasi dari belakang.

Posisi ini bukan sahaja selamat, namun ia juga boleh menyebabkan suami memasukkan zakar ke dalam faraj lebih dalam. Untuk lebih selamat,
lakukan penetrasi
 dengan ritma yang relaks, ya?

#3.
Sponning

Apa yang paling penting semasa hubungan seks semasa hamil adalah posisi yang tidak memberi tekanan pada perut wanita. Jadi, posisi ini adalah yang paling bagus untuk anda.

Bagaimanakah caranya? Senang sahaja. Wanita hanya perlu berbaring ke sisi dan suami berbaring di belakangnya sambil melakukan penetrasi. Mudah dan selesa, bukan?

#4.
Woman on top

Selain itu, ada satu lagi posisi yang tidak akan memberi tekanan kepada wanita iaitu posisi wanita di atas. Caranya, suami hanya perlu berbaring dan membiarkan sahaja isteri ‘bekerja’.

Posisi ini membolehkan wanita dengan perut yang boyot untuk mengawal sendiri ritma penetrasi. Ia juga sudah pasti lebih romantik kerana anda boleh melihat mata masing-masing.

Normal atau tidak rasa sakit ketika seks semasa hamil?

Mungkin bagi sesetengah wanita,
hubungan intim
 semasa hamil adalah perkara yang biasa dan tidak mendatangkan rasa yang luar biasa. Namun, ada sesetengah wanita yang akan mengalami rasa sakit ketika melakukannya. Adakah ini normal?

Semasa hamil, ada beberapa bahagian tubuh badan wanita yang akan menjadi sedikit sensitif. Antara bahagian tersebut adalah
puting payudara
 dan alat kemaluan. Apabila disentuh atau dirangsang, bahagian yang sensitif ini mungkin akan
berasa sedikit sakit.

Apakah punca tahap sensitif ini? Ia adalah disebabkan oleh pengaliran darah dan hormon yang akan membuat bahagian seperti puting dan faraj. Jadi, ia mungkin perkara yang normal. Namun, anda tidak perlu memaksa pasangan anda melakukan seks jika ia menyiksakan.

Sebaliknya, gunakan posisi seks ketika hamil yang mungkin
tidak akan mendatangkan rasa sakit
 yang teramat. Sebaiknya, anda perlu duduk berbincang bersama pasangan anda tentang kehidupan seks anda semasa hamil.

Posisi seks ketika hamil yang salah boleh menyebabkan keguguran?

Ada satu mitos yang sangat membelenggu kehidupan pasangan suami isteri. Mitos tersebut adalah hubungan kelamin semasa hamil akan
menyebabkan keguguran
! Adakah ini benar? Sebenarnya, ia adalah sekadar mitos semata-mata.

Menurut kajian yang dilakukan
Canadian Medical Association Journal
 (CMAJ), seks semasa mengandung tidak akan menyebabkan keguguran. Jadi, jangan risau, ya?

Elak seks ketika hamil sekiranya:

Berlaku pendarahan yang tidak diketahui punca pada faraj

Berlaku kebocoran pada
air ketuban
 anda

Serviks anda mula terbuka secara tiba-tiba (
cervical incompetence
)

Plasenta anda mula menutupi bahagian bukaan serviks (
placenta previa
)

Anda pernah ada sejarah kelahiran
pramatang


Jangan Hancurkan Harapan Anak Sindrom Down Untuk Berjaya Di Masa Depan!

Mempunyai anak sindrom down tidak mudah
.

Saat menerima berita anak yang bakal dilahirkan adalah berbeza daripada bayi normal, fikiran ibu dan bapa tentunya runsing memikirkan tentang masa depan yang tidak menentu.

Itu baru apa yang berlaku pada ibu dan bapa. Stigma masyarakat pula mungkin sedikit sebanyak menghilangkan motivasi dan semangat bukan sahaja penjaga, malah juga anak itu sendiri.

Untuk mendapatkan lebih banyak info tentang Keibubapaan, sila dapatkannya
di sini.

Anak sindrom down anugerah tidak ternilai

Berat mata memandang, berat lagi bahu memikul
.

Apa pun keadaan seorang anak, itu merupakan harta yang tidak ternilai. Berapa ramai orang di luar sana yang berusaha untuk mendapat anak tetapi berakhir dengan kebuntuan.

Perkara pertama yang perlu disematkan ke dalam jiwa adalah menerima apa yang diberikan dengan hati yang terbuka dan fikiran yang positif.

Hanya dengan itulah anda boleh bergerak ke hadapan dan menghadapinya dengan lebih tenang.

Sindrom down mungkin tidak seperti yang anda sangka

Si kecil dengan sindrom down boleh berjalan dan berlari seperti biasa malah boleh bersukan, walaupun mungkin perkembangannya sedikit lambat berbanding kanak-kanak lain.

Mereka juga masih boleh membaca dan menulis.

Melalui pendidikan dan latihan yang baik,
penghidap sindrom down juga boleh bekerja dengan bantuan yang terhad
 daripada keluarga atau masyarakat.

Ada juga peratusan kecil yang mampu hidup berdikari sepenuhnya.

Manakala purata jangkaan umur penghidap sindrom ini menghampiri 60 tahun, menurut kajian di dalam
European Journal of Public Health
.

Baca juga:

Berikan mereka harapan untuk berjaya

Ibu bapa dan keluarga perlu memberikan sokongan dan
 mencari jalan terbaik untuk membantu anak-anak istimewa ini
.

Pusat pendidikan yang sesuai harus dikenal pasti bagi menjamin masa depan mereka, sama ada s
ekolah kerajaan atau swasta
, mengikut kesesuaian dan kemampuan masing-masing.

Masyarakat juga harus bekerjasama dalam membela nasib anak-anak ini. Kehadiran mereka sebenarnya memberikan kelainan dan kepelbagaian di dalam masyarakat.

Anak-anak harus dibiarkan bergaul dengan mereka tanpa sikap prejudis atau memandang rendah. Ini bahkan akan membina lagi sifat kasih sayang dan empati di dalam diri mereka.

Kemudahan dan pusat-pusat pendidikan pula hendaklah diperkasa serta diperkaya demi menjamin masa depan yang lebih cerah bersesuaian dengan teknik
rawatan sindrom down.

Setiap ahli masyarakat berhak mendapatkan kemudahan dan pendidikan yang sempurna, termasuk kanak-kanak dengan keadaan ini.

Kita sentiasa berharap agar tiada lagi penyelasan dan kerisauan bagi ibu dan bapa yang mendapat anak sindrom down kerana mereka tahu bahawa anak-anak mereka
mempunyai masa depan yang cerah
.


Baguskah Lemak Untuk Anak Anda?

Sejak dari dahulu, makanan lemak telah dianggap sebagai sesuatu yang tidak sihat sihat disebabkan fakta bahawa ia sering berkaitan dengan
masalah berat badan berlebihan, obesiti,
 penyakit jantung dan strok.

Walau bagaimanapun, pengambilan lemak pada jumlah yang berpatutan boleh memberikan manfaat yang penting untuk pertumbuhan dan kesejahteraan anak anda.

Fakta tentang makanan lemak

Lemak adalah nutrien dalam makanan yang digunakan oleh tubuh untuk membina tisu saraf (termasuk otak dan saraf) dan hormon. Lemak juga digunakan sebagai bahan bakar dan blok bangunan dalam badan.

Jika lemak yang berada dalam badan tidak dibakar untuk dijadikan tenaga, ia akan kekal di dalam badan sebagai sel lemak.

Ini sebenarnya cara badan berfungsi, ia akan
menyimpan lemak dan akan menggunakannya sekiranya terdapat kekurangan makanan pada masa hadapan.

Unsur lemak adalah penyumbang kepada rasa dan tekstur setiap hidangan.

Walau bagaimanapun, oleh kerana ia sangat berkalori tinggi, pengambilan lemak secara berlebihan boleh membawa kepada masalah kesihatan.

Kebiasaannya, apabila melibatkan anak-anak dan remaja, lemak yang dimakan biasanya dalam bentuk pencuci mulut dan makanan ringan, termasuk kerepek kentang, coklat, kek, donat, pastri dan biskut.

Lemak juga memasuki badan kanak-kanak melalui produk tenusu seperti susu, daging seperti sosej, pengambilan makanan segera, hidangan restoran seperti hidangan goreng cenderung mengandungi kandungan lemak yang tinggi.

Lemak juga biasanya tersembunyi dalam bentuk sos berkrim dan berkeju.

Walau bagaimanapun,
lemak masih merupakan antara bahagian penting dalam diet sihat
 selagi dimakan dalam jumlah yang disyorkan dan jenis lemak yang menyihatkan.

Kenapa badan kita perlukan lemak?

Pengambilan lemak dalam jumlah yang mencukupi, terutamanya untuk kanak-kanak, adalah baik untuk perkembangan kerana mereka memerlukan nutrien dan mineral yang cukup untuk memastikan sistem otak dan saraf berfungsi dengan baik.

Selain berperanan sebagai bahan bakar untuk digunakan oleh badan, makanan lemak turut berfungsi untuk:

Membenarkan badan menyerap vitamin
 (vitamin A, D, E, dan K adalah lemak larut, bermakna ia hanya boleh diserap jika terdapat lemak diet pemakanan individu).

Berfungsi sebagai blok bangunan untuk pelbagai jenis hormon.

Mengasingkan semua tisu sistem saraf dalam tubuh.

Perlu dimakan dalam kuantiti yang sewajarnya kerana ia akan membuatkan individu berasa kenyang.

Makanan lemak sihat?

Lemak tak tepu merupakan lemak paling sihat dan ia terbahagi kepada dua, iaitu: lemak tak tepu poli (
polyunsaturated fats
) dan lemak tak tepu mono (
monounsaturated fats
).

Makanan lemak penting untuk perkembangan otak, saraf dan mata untuk bayi, malah
lemak juga dapat mengurangkan risiko penyakit jantung dan strok
 kerana ia meningkatkan kolestrol HDL “baik” dalam darah.

Sumber kaya lemak tak tepu, termasuk:

Minyak ikan termasuk salmon, sardin, makarel dan tuna biru.

Kekacang

Minyak canola, zaiton, kacang tanah, bijan dan soya.

Margarin lembut bukan hidrogenasi.

Avocado

Memilih jenis, kuantiti dan kualiti makanan yang tepat untuk keluarga anda, terutamanya untuk kanak-kanak adalah tugas yang sukar.

Ketahui tentang manfaat makanan lemak supaya anak anda dapat membesar dengan sihat dari aspek fizikal dan mental.

Tetapi berhati-hati dengan jumlah pengambilan lemak untuk mengelakkan sebarang  komplikasi yang boleh menjejaskan kesihatan keluarga anda.


Kolesterol Tinggi dalam Kalangan Kanak-kanak: Adakah Anak Anda Tergolong?

Kolesterol tinggi tidak hanya berlaku kepada orang dewasa sahaja. Malahan, masalah ini turut dihadapi oleh kanak-kanak. Ramai kanak-kanak yang mendapat paras kolesterol tinggi, yang boleh menyebabkan komplikasi pada kesihatan kanak-kanak apabila mereka semakin besar.

Apakah risiko kanak-kanak yang mendapat paras kolesterol tinggi?

Tubuh anak anda memerlukan kolesterol bagi melindungi saraf, menghasilkan hormon dan membuat tisu sel. Terlalu banyak kolesterol menyebabkan binaan bahan, yang dipanggil plak, pada dinding arteri yang membekalkan darah kepada jantung dan organ lain. Plak boleh menyempitkan arteri dan menyekat aliran darah kepada jantung, sekali gus membawa kepada masalah jantung. Kolesterol juga dikaitkan dengan masalah kesihatan lain termasuklah strok. Kajian menunjukkan bahawa masalah paras kolesterol tinggi selalunya dikaitkan dengan alam kanak-kanak.

Adakah anak saya perlu mendapatkan ujian kolesterol?

Majoriti kanak-kanak tidak perlu mengambil ujian kolesterol. Melainkan, kanak-kanak tersebut mempunyai sejarah keluarga yang berpenyakit berkaitan dengan paras kolesterol tinggi, jadi mereka perlu mendapatkan pemeriksaan dengan kerap bagi menerima rawatan awal, jika perlu.

Apakah punca paras kolesterol tinggi dalam kalangan kanak-kanak?

Terdapat tiga faktor utama yang mempengaruhi paras kolesterol tinggi dalam kalangan kanak-kanak:

Sejarah keluarga (Kanak-kanak yang ibu bapanya mempunyai paras kolesterol tinggi adalah cenderung untuk mendapat keadaan kesihatan yang sama seperti ibu bapanya, berbanding dengan kanak-kanak lain).

Kurang aktiviti fizikal.

Obesiti.

Apa yang saya boleh lakukan untuk mengelakkan anak saya daripada mendapat paras kolesterol tinggi?

Berikut adalah beberapa tip untuk merendahkan atau mengawal paras kolesterol anak anda:

Amalkan tabiat pemakanan sihat
 dengan cara menawarkan kanak-kanak sekurang-kurangnya 5 sajian buah-buahan dan sayur-sayuran setiap hari. Contohnya, tawarkan anak anda snek yang baik untuk kesihatan seperti epal, pisang, lobak merah, saderi dan lain-lain.

Elakkan pemberian lemak tepu dan lemak trans.
 Lemak tepu selalunya ditemui dalam:
produk haiwan (contohnya, daging dan telur),
produk tenusu (contohnya, keju dan mentega),
makanan snek (contohnya, biskut dan cip).
Lemak trans pula selalunya terdapat dalam makanan yang diproses (contohnya, donut dan kraker) dan makanan bergoreng (seperti kentang goreng).

Elakkan makanan segera
 atau sebarang restoran yang menawarkan makanan manis dan bergoreng.

Galakkan anak anda untuk terlibat dengan aktiviti luar dan bersukan.
 Melakukan aktiviti fizikal bukan hanya membuatkan tubuh anak anda lebih kuat dan mengelakkan obesiti serta paras kolesterol tinggi, tetapi juga senaman boleh mengurangkan paras stres dan kebimbangan.

Lakukan senaman bersama-sama seisi keluarga kerana ia boleh membuat anak anda rasa dipelihara dan dijaga, yang seterusnya memberikan mereka lebih semangat untuk melakukan aktiviti fizikal. Kanak-kanak selalunya gemar membuat sesuatu kerja dengan berteman dan mempunyai tabiat meniru orang di sekeliling mereka.

Hello Health Group
 tidak memberikan nasihat, diagnosis atau rawatan perubatan.


Ada Luka Kemaluan Atau Sakit Semasa Seks, AWAS Anda Mungkin Mengalami Penyakit Kelamin!

Di Malaysia, penyakit kelamin menjadi semakin membimbangkan. Walaupun, seks di luar perkahwinan masih lagi sesuatu yang dipandang jelek bagi masyarakat Malaysia, namun ia masih tetap berlaku. Ini lantas menyebabkan munculnya tanda penyakit kelamin.

Dengan kehadiran media sosial dan teknologi, akses kepada bahan-bahan yang merangsang serta menggalakkan
hubungan seksual
di luar gerbang perkahwinan semakin mudah didapatkan.

Kawalan dan pendidikan seksual harus digiatkan untuk mengelakkan masalah sosial dan penyakit tertentu semakin berleluasa dalam kalangan masyarakat.

Penyakit kelamin adalah salah satu kesan dari
seks bebas
, terutamanya tanpa perlindungan. Apakah tanda-tandanya?

Untuk mendapatkan lebih banyak info tentang Kesihatan Seksual, sila dapatkannya
di sini.

4 tanda penyakit kelamin yang harus waspada!

1. Sakit semasa melakukan seks

Seks seharusnya tidak menyakitkan. Jika menyakitkan, sedangkan ia tidak berlaku sebelum ini, mungkin anda mengalami penyakit kelamin, lebih-lebih lagi jika
 berlaku pendarahan.

2. Sakit dan demam

Demam, kelenjar lod limfa di kawasan pinggul bengkak dan simptom-simptom flu yang lain adalah antara tanda penyakit kelamin.

3. Cecair keluar dari kelamin anda

Jika ada cecari aneh yang tidak pernah anda lihat keluar dari alat kelamin anda, sila berwaspada dan dapatkan pemeriksaan doktor. Penyakit kelamin seperti gonorrhea boleh menyebabkannya.

Keadaan bukan penyakit kelamin seperti vaginosis bakteria juga mungkin menjadi puncanya.

4. Ulser di bahagian kelamin

Ulser kebiasaannya jarang berlaku di kawasan ini
jika bukan disebabkan oleh penyakit kelamin.

Jika ia berlaku, ditambah dengan tanda-tanda lain seperti di atas, sila dapatkan bantuan perubatan segera sebelum keadaan menjadi lebih teruk.

Meskipun kebanyakan penyakit kelamin boleh dirawat dengan efektif,
bahkan HIV
, ia bukanlah alasan untuk anda mengamalkan seks bebas.

Hello Health Group
 tidak meyediakan nasihat perubatan, diagnosis atau rawatan.


Mana Lebih Baik Untuk Kesihatan, Simpan Kuku Pendek Atau Panjang?

Meskipun mungkin ramai orang sudah tahu jawapan kepada soalan ini, tidak kurang juga ada yang belum pasti sama ada mahu simpan kuku panjang atau kuku pendek.

Ia kerana kita semua mungkin punya pendapat masing-masing sesuai mengenai perkara ini. Namun, anda juga perlu tahu
pro dan kontra tentang perihal simpan kuku
.

Persoalannya, mana lebih baik untuk kesihatan kuku, adakah simpan kuku panjang atau pendek? Jom teruskan membaca!

Proses pertumbuhan dan penjagaan kuku

Untuk pengetahuan anda semua, kuku itu dihasilkan daripada zat protein yang disebutkan sebagai keratin.
Ia akan terus tumbuh di hujung jari tangan dan kaki anda
.

Daripada protein keratin ini, sel kuku akan mula keluar dari hujung jari, menebal dan mengeras sehingga menjadi bentuk kuku yang anda dapat lihat di hujung jari anda.

Kebiasaannya, kuku mungkin akan tumbuh kira-kira 0.1 milimeter (mm) per hari namun ia turut akan dipengaruhi oleh beberapa faktor bergantung kepada individu:

Usia

Nutrisi

Musim

Iklim

Pengaliran darah di hujung jari

Pengambilan jenis ubat tertentu

Kondisi tubuh badan

Dengan mengenali dan memahami proses pertumbuhan kuku, maka anda mungkin mampu untuk mengetahui cara penjagaan kuku yang paling sesuai buat diri anda.

Mana lebih baik, simpan panjang atau kuku pendek?

Pendapat tentang perkara ini mungkin berbeza bergantung kepada individu itu sendiri kerana ada yang gemar berkuku panjang serta ada juga suka memiliki kuku pendek.

Dalam pada itu, ia turut didasari oleh faktor-faktor luar lain seperti kebersihan, kecantikan, kesihatan atau untuk
 memenuhi keperluan di dalam agama dan budaya
.

Pun begitu, kita semua masih perlu untuk tahu pro dan kontra tentang perkara ini agar dapat memutuskan sama ada mahu simpan kuku pendek atau biarkan panjang.

Jika simpan kuku pendek…

Sebenarnya, salah satu usaha penting di dalam menjaga aspek kebersihan dan kesihatan diri adalah dengan cara memastikan kuku sentiasa dalam keadaan pendek.

Ini kerana kuku adalah bahagian terhujung pada jari dan ia sangat mudah terdedah kepada kekotoran, kuman atau parasit yang boleh jadi punca infeksi seperti cacing.

Selain potong kuku pendek, anda juga sangat disarankan untuk kerap
mencuci tangan, jari dan kuku dengan air serta sabun
 bagi membasmi segala anasir yang jahat.

Namun jangan pula terlalu kerap atau terlebih potong kuku kerana ia boleh jadi punca kerosakan kuku akibat tekanan atau gesekan yang berlebihan ketika melakukannya.

Oleh sebab itu,
sila potong kuku dengan cara yang betul
 agar ia tidak mudah rapuh atau patah sekali gus memastikan kuku di jari anda itu untuk lebih bersih lagi sihat.

Jika simpan kuku panjang…

Sebaliknya, simpan kuku panjang
hanya akan beri kesan positif kepada aspek kecantikan
 tapi tidak pula buat aspek yang lebih penting yakni kebersihan dan kesihatan.

Ini kerana kuku yang terlalu panjang adalah jauh lebih tinggi risiko untuk terdedah kepada kekotoran, kuman atau parasit seperti mana kami telah nyatakan di atas tadi.

Dalam pada itu juga, ada banyak lagi mudarat simpan kuku panjang buat anda termasuklah:

Kuku mudah rapuh dan patah

Sulit untuk buat banyak perkara

Tinggi risiko buat diri atau orang lain cedera

Tinggi risiko kuku jadi sarang pembiakan mikroorganisme

Tinggi risiko mendapat penyakit berkaitan kuku

Meskipun ia mungkin dapat bantu anda tampil lebih cantik, namun risiko ini tidak wajar diambil ekoran lebih banyak keburukan berbanding manfaat jika bela kuku panjang.

Maka mungkin apa yang dapat kita semua simpulkan di sini adalah lebih baik untuk anda berkuku pendek berbanding panjang agar ia jadi lebih bersih dan sihat.

Sebenarnya, apa yang lebih penting?

Apa yang mungkin lebih penting bukan terpalit kepada panjang dan pendek kuku sahaja kerana ada lagi perkara lain yang
boleh buat ia tampil lebih bersih, sihat dan cantik
.

Dalam usaha untuk anda memaksimumkan penjagaan kuku di jari, sila amalkan tip yang berikut:

Potong kuku dengan baik dan ideal

Elak daripada kuku jadi terlalu kering atau lembap

Hindar daripada tabiat mewarna atau menghias kuku

Jangan menghisap atau mengigit kuku

Ambil makanan dan minuman bernutrisi

Sekiranya berlaku sebarang masalah pada kuku, jangan bertangguh dan segera berjumpa doktor agar ia dapat ditangani dengan baik sebelum timbul komplikasi kelak.

Konklusinya, simpan kuku pendek itu adalah lebih baik berbanding bela kuku panjang. Pun begitu, aspek lain dalam usaha jaga dan rawat kuku juga amat penting.


Sakit Payudara Lepas Kemalangan, Adakah Petanda Kanser? Ini 3 Penjelasan Lain Selain Barah

Sakit payudara yang berpunca daripada masalah trauma
 boleh menyebabkan komplikasi jarang berlaku seperti pendarahan teruk. Namun, adakah ia boleh menyebabkan masalah kanser?

Antara simptom awal yang boleh dialami secara serta-merta selepas episod trauma adalah sakit payudara.

Ia kebiasaannya diikuti oleh simptom lain seperti lebam, sengal-sengal dan rasa tidak selesa pada payudara yang terkesan.

Pun begitu, dalam banyak-banyak potensi komplikasi jangka masa panjang yang ditakuti,
 kanser merupakan sumber ketakutan bagi setiap individu
.

Persoalannya di sini, adakah trauma pada payudara boleh menyebabkan masalah kanser?

Baca artikel ini untuk penjelasan selanjutnya.

Sakit payudara, bukan perkara yang boleh dipandang ringan

Lazimnya, keadaan kesihatan ini boleh dialami selepas seseorang itu terlibat dalam kemalangan kereta.

Bukan sahaja
kecederaan pada tisu payudara
 boleh berpunca daripada trauma secara langsung (hentaman), ia juga boleh berpunca daripada alat keselamatan yang dipakai oleh pemandu/penumpang.

Perkara ini termasuklah kelengkapan kereta seperti tali pinggang keledar dan beg udara.

Bagi kenderaan yang tidak mempunyai beg udara, trauma kebiasaannya melibatkan anggota badan dengan stereng kereta,
dashboard
 dan kerusi hadapan (bagi penumpang belakang).

Tahap kecederaan kebiasaannya jauh lebih teruk bagi
mereka yang menaiki kereta tanpa kelengkapan keselamatan
 tersebut.

Kecederaan pada payudara seseorang boleh menyebabkan kesan sampingan serius berikutan struktur penting yang terdapat di sekeliling anggota badan tersebut.

Sebagai contoh, kecederaan pada salur darah arteri boleh menyebabkan aliran darah pada payudara terganggu.

Ini boleh menyebabkan seseorang itu kehilangan darah yang banyak serta kebengkakan pada payudara sehinggalah rawatan diberikan.

Ada juga individu yang boleh
mengalami kekoyakan pada kelenjar susu
. Perkara ini boleh mengganggu aliran susu normal kelak.

Walaupun ia jarang berlaku, namun keadaan ini boleh terjadi akibat daripada trauma payudara.

Adakah kecederaan tersebut boleh menyebabkan kanser?

Ramai yang beranggapan bahawa
kecederaan pada tisu payudara
 merupakan punca berlakunya kanser.

Walau bagaimanapun, kajian tidak menemui kaitan di antara keduanya.

Kepercayaan terhadap perkara yang tidak terbukti itu mungkin berpunca daripada
pembentukan ketulan pada payudara selepas trauma
.

Apa yang mungkin ramai tidak tahu adalah ketulan tersebut boleh juga berlaku akibat daripada nekrosis lemak.

Menurut Persatuan Kanser Amerika, nekrosis lemak tidak meningkatkan risiko kanser payudara dalam kalangan mereka yang mengalaminya.

Ketulan juga boleh berlaku apabila seseorang itu mengalami lebam yang turut dikenali sebagai hematoma.

Kebanyakan kecederaan payudara boleh menyebabkan kesan sampingan yang teruk. Keadaan ini sering dimanifestasikan sebagai:

Rasa pitam

Tekanan darah rendah

Degupan jantung laju

Kejutan berikutan kehilangan darah

Sekiranya anda mengalami mana-mana simptom di atas, anda perlu mendapatkan rawatan dengan kadar segera bagi memastikan kebocoran darah boleh dihentikan.

Komplikasi trauma payudara

Berikut merupakan komplikasi bagi kecederaan trauma payudara yang dialami:

Nekrosis lemak: Ini merupakan komplikasi lazim yang berlaku berikutan kecederaan payudara. Ia terjadi apabila badan menggantikan tisu lemak pada payudara dengan tisu parut menyebabkan ia membentuk ketulan keras.

Sista minyak: Apabila
sel lemak payudara mati akibat kecederaan trauma
, ruangan tersebut boleh digantikan dengan bahan minyak yang dirembeskan oleh sel payudara. Keadaan ini menyebabkan terbentuknya sista minyak.

Hematoma: Keadaan ini terjadi apabila berlaku kecederaan pada salur darah yang mengelilingi tisu payudara. Selain ketulan, hematoma juga boleh menyebabkan lebam yang teruk pada permukaan kulit.

Anda perlu ingat, bukan mudah untuk doktor membezakan ketumbuhan payudara dan ketulan yang berpunca daripada masalah trauma tanpa sebarang pemeriksaan makmal.

Antara peralatan penting bagi mendiagnosis masalah tersebut adalah
alat ultra bunyi, mamogram, imbasan MRI dan imbasan CT
.

Sekiranya imej yang dihasilkan tidak dapat membezakan keadaan kesihatan tersebut, biopsi tisu payudara akan dilakukan terhadap ketulan berkenaan.

Ujian tersebut boleh melihat keadaan tisu payudara bagi memastikan selnya tidak menunjukkan ciri-ciri kanser.

Komplikasi seperti nekrosis lemak dan sista minyak lazimnya tidak memerlukan sebarang rawatan.

Masalah hematoma pula memerlukan prosedur untuk menyedut keluar darah yang berkumpul sekiranya ia disarankan oleh doktor.

Konklusi

Sakit payudara yang berpunca daripada trauma bukanlah petanda kanser. Namun, tidak salah jika anda ingin mendapatkan kepastian daripada doktor berkenaan dengan simptom tersebut.

Kemalangan merupakan punca lazim berlakunya simptom tersebut.

Oleh itu, anda dinasihatkan untuk sentiasa memakai peralatan keselamatan dan memastikan
kelengkapan kereta seperti beg udara berfungsi secara normal
.

Ia bagi meminimumkan tahap kecederaan yang boleh disebabkan oleh kemalangan tersebut.

Sekiranya anda mempunyai sebarang pertanyaan, ajukan kepada doktor perubatan bertauliah dengan kadar segera.


Ini 5 Mitos PALING POPULAR Mengenai Serangan Panik, Rupanya Ia Tidak Seperti Yang Disangka

Serangan panik sering dianggap sebagai sebahagian daripada gangguan keresahan. Namun, sekiranya anda mengetahui ciri-ciri serangan panik yang sebenar, ia ternyata lebih daripada itu.

Ini perbezaan antara fakta dan juga mitos mengenai serangan ini.

Apakah serangan panik?

Serangan panik dapat digambarkan sebagai satu
perasaan ketakutan yang kuat atau kegelisahan yang melampau yang timbul secara tiba-tiba.

Biasanya, perasaan ketakutan ini berlaku tanpa sebarang tanda amaran. Serangan yang berlaku juga biasanya bersifat lebih besar dan melampau berbanding punca penyebab serangan itu.

Serangan ini adalah salah satu daripada simptom yang paling biasa dengan diagnosis gangguan panik
. Walau bagaimanapun, ia juga boleh berlaku dengan sebab gangguan emosi serta keadaan perubatan lain.

Serangan ini juga boleh berlaku sebagai tindak balas terhadap peristiwa tertentu atau situasi yang tertekan.

Fakta dan mitos berkenaan serangan panik

Berikut merupakan antara beberapa jenis mitos yang sering disalah anggap mengenai serangan ini. Kami juga menyertakan penerangan fakta bagi setiap mitos yang berlaku tersebut.

Mitos 1: Hanya mereka yang alami gangguan panik dapat serangan ini

Fakta ciri-ciri serangan ini yang sebenar:
 Walaupun serangan panik adalah antara simptom utama bagi gangguan panik,
 tidak semestinya hanya mereka yang mempunyai gangguan panik akan alami serangan ini.

Serangan ini juga boleh berlaku disebabkan oleh gangguan kesihatan fizikal dan mental yang lain
.

Antara gangguan lain yang juga boleh mencetuskan serangan ini adalah seperti gangguan bipolar, kemurungan, gangguan pemakanan, gangguan kompulsif obsesif (OCD) dan gangguan tidur.

Malah, mereka yang tidak mempunyai sebarang gangguan mental juga boleh mengalami serangan ini.

Mitos 2: “Anda hanya memberikan reaksi berlebihan disebabkan stres, bukannya alami serangan panik”

Fakta ciri-ciri serangan ini:
 Mereka yang alami serangan ini bukan memberikan reaksi yang berlebihan terhadap apa yang berlaku kepada mereka.

Perlu diketahui bahawa serangan ini boleh berlaku tanpa sebarang tanda atau amaran awal.
 Oleh itu, apabila serangan ini berlaku, seseorang individu tidak berkemampuan untuk mengawalnya.

Ia bukanlah satu reaksi berlebihan seperti yang diperkatakan. Mereka mungkin boleh menguruskan simptom yang dialami, tetapi mereka masih tidak boleh mengawal serangan tersebut daripada berlaku.

Mereka yang mengalami serangan ini akan dapat beberapa simptom seperti berikut:

Degupan jantung yang laju

Sakit pada dada

Rasa seperti tercekik atau sesak nafas

Berpeluh secara berlebih-lebihan

Menggeletar

Berasa loya

Sakit-sakit pada badan

Risau tidak dapat mengawal diri

Mitos 3: Serangan panik boleh buatkan seseorang jadi hilang akal

Fakta ciri-ciri serangan panik:
Walaupun serangan ini biasa disebabkan oleh keadaan gangguan mental, namun ia tidak akan membuatkan seseorang itu hilang akal atau menjadi tidak waras.

Apabila serangan ini berlaku, ia biasa membuatkan seseorang itu hilang kawalan ke atas dirinya sendiri. Namun, ia bukanlah tanda bahawa seseorang itu akan menjadi gila.

Biasanya, serangan ini akan mencapai kemuncaknya dalam tempoh 10 minit selepas ia mula berlaku. Namun, ia akan kembali reda secara perlahan-lahan.

Mitos 4: Ia hanya berlaku ketika anda dalam keadaan sedar

Fakta ciri-ciri serangan ini:
Tidak dinafikan, serangan ini kerap atau biasa berlaku ketika kita dalam keadaan sedar atau terjaga. Namun, tidak bermakna ia tidak boleh berlaku dalam keadaan sebaliknya.

Ia juga boleh berlaku ketika seseorang itu sedang tidur. Apabila serangan ini berlaku semasa anda sedang tidur, ia boleh menyebabkan anda terjaga dan membuatkan anda berasa takut secara tiba-tiba.

Anda mungkin berasa bahawa anda baru sahaja mengalami mimpi buruk dan agak sukar untuk tidur kembali.

Mitos 5: Serangan ini boleh sebabkan kematian

Fakta ciri-ciri serangan ini:
A
da kes di mana mereka yang mengalami serangan ini buat kali pertama menyangka bahawa mereka mengalami serangan jantung.

Ini kerana ada beberapa ciri serangan ini yang turut menyerupai serangan jantung
 seperti peningkatan degupan jantung, sakit pada dada, berpeluh secara berlebihan serta sesak nafas.

Namun, apabila anda mengalami serangan ini, simptom yang dialami seperti ini tidak mengancam nyawa. Anda boleh berjumpa doktor untuk mendapatkan kepastian.

Kesimpulan

Serangan ini adalah sebahagian daripada simptom gangguan panik dan gangguan keresahan. Namun, tidak bermakna ia tidak boleh berlaku disebabkan oleh gangguan lain.

Ia juga boleh berlaku secara tiba-tiba tanpa sebarang tanda amaran. Oleh itu, ia mungkin disalah anggap sebagai gangguan lain seperti serangan jantung.


Awas Ya Ladies, 3 Kondisi Ini Sering Kali Salah Didiagnosis Ketika Pemeriksaan Kesihatan!

‘
Wanita lebih kerap mengadu sakit berbanding lelaki sekalipun untuk perkara yang kecil
!’.

Stigma yang selalu dikaitkan dengan wanita ini membuatkan aduan kesihatan wanita selalu dilihat lebih remeh berbanding lelaki.

Kesannya, dalam bidang kesihatan, wanita lebih berkemungkinan tidak mendapat diagnosis yang sebenar, lewat mendapatkan diagnosis atau mendapat diagnosis yang salah dan akibatnya, rawatan yang salah.

Berikut merupakan 3 masalah kesihatan wanita yang mungkin sering dialami tetapi kerap tidak didiagnosis oleh pakar kesihatan:

#1. Endometriosis rahim wanita

Salah satu keadaan kronik yang dihadapi ramai wanita,
endometriosis adalah keadaan di mana tisu yang sepatutnya hanya berada dalam rahim tumbuh pada bahagian lain
 tubuh wanita.

Ini termasuk ovari, tiub fallopian, uretra (saluran kencing), mahupun usus, buah pinggang, dan organ lain.

Keadaan ini menyebabkan simptom sengugut yang teruk dan kesukaran untuk hamil.

Endometriosis boleh menjejaskan kualiti hidup seorang wanita.

Meskipun dianggarkan 1 dalam 10 wanita mengalami endometriosis, namun, secara purata, mereka mengambil masa 7 hingga 8 tahun sebelum menerima diagnosis.

Simptom keadaan ini termasuklah kesakitan melampau pada bahagian pinggul, serta bahagian-bahagian tubuh yang lain, pendarahan haid yang banyak dan berterusan, tompok darah antara sewaktu suci dari haid, kesakitan semasa hubungan kelamin, mual dan muntah, sakit kepala yang teruk, dan keletihan yang berterusan.

Anggaran dalam jurnal
Fertility and Sterility
menunjukkan bahawa 10-15% wanita pada usia reproduktif hidup dengan keadaan ini, dan 70% wanita yang mengalami sakit pinggul yang kronik sebenarnya mempunyai endometriosis.

Walaupun ramai yang mengalami simptom endometriosis sejak remaja, mereka mengambil masa yang lama untuk mendapatkan diagnosis yang betul.

Biasanya, doktor hanya boleh mendiagnosis endometriosis dengan melakukan laparoskopi.

Ini adalah prosedur di mana seorang doktor memasukkan kamera kecil ke dalam perut untuk mencari lesi dan keabnormalan.

Doktor mungkin menetapkan ubat tahan sakit atau terapi hormon untuk pengurusan endometriosis, tetapi kerana keadaan ini berkembang, ramai pesakit memerlukan pembedahan berkali-kali untuk menghilangkan pertumbuhan tisu yang tidak normal.

#2. Penyakit jantung koronari

Satu lagi masalah kesihatan wanita yang sering gagal dikesan oleh doktor dalam pesakit wanita adalah
penyakit jantung koronari
.

Penyakit ini berlaku apabila terdapat masalah pada arteri yang menyalurkan darah dan oksigen kepada jantung, yang boleh membawa kepada serangan jantung.

Simptom-simptom penyakit jantung koronari berlainan mengikut individu, yang boleh membuatkan keadaan mencabar untuk didiagnosis doktor.

Simptom serangan jantung turut berbeza antara lelaki dan wanita, menyebabkan lebih banyak wanita tidak didiagnosis sehingga keadaan menjadi lebih buruk.

Antara simptom biasa bagi penyakit jantung kornari ialah angina (sakit dada), sakit pada leher dan kepenatan.

Wanita mungkin mengalami simptom lain seperti sakit belakang, pedih ulu hati dan muntah.

Wanita mempunyai risiko mendapat diagnosis awal yang salah sebanyak 50%,
walaupun setelah mereka mengalami serangan jantung
.

Wanita juga mengalami kadar kematian di hospital setelah serangan jantung yang lebih tinggi berbanding lelaki.

3. ADHD buat wanita

Wanita bukan sahaja sukar mendapatkan diagnosis tepat bagi masalah kesihatan fizikal, mereka juga bergelut untuk mendapatkan diagnosis yang betul bagi masalah tingkah laku, terutamanya bagi mereka yang menghidap penyakit ADHD.

Kecelaruan Hiperaktif Kurang Daya Tumpuan (ADHD)
 adalah gangguan yang dicirikan oleh tingkah laku impulsif, hiperaktif dan ketidaktumpuan.

Biasanya, para doktor melihat ADHD sebagai masalah khusus untuk kanak-kanak, namun orang dewasa turut mengalaminya.

Jika diagnosis bagi orang dewasa sukar dicapai, masalah ini lebih sukar lagi bagi wanita.

Kajian menunjukkan bahawa kebanyakan keluarga dan pakar kesihatan cenderung mempercayai bahawa kanak-kanak dan orang dewasa lelaki lebih cenderung mempunyai ADHD, dan mereka lebih berkemungkinan untuk mengabaikan simptom yang sama pada kanak-kanak perempuan dan wanita.

Beberapa sumber menyatakan bahawa sehingga tiga perempat daripada wanita yang mengalami ADHD tidak pernah menerima diagnosis, dan dalam kes kanak-kanak, doktor kurang mendiagnosis kanak-kanak perempuan berbanding lelaki.

Selain itu, kanak-kanak perempuan perlu menunggu lebih lama daripada kanak-kanak lelaki untuk menerima diagnosis ADHD.

Kanak-kanak lelaki secara purata, menerima diagnosis pada usia 7 tahun, sementara kanak-kanak perempuan perlu menunggu sehingga mereka mencapai usia 12 tahun untuk mendapatkan perhatian klinikal yang sama.

Oleh itu, jika anda berasa aduan kesihatan anda tidak diambil serius oleh doktor anda, anda berhak untuk merujuk kepada pakar kesihatan lain untuk pandangan kedua.

Kerana di penghujung hari, hanya anda seorang yang benar-benar tahu jika ada perkara yang tidak kena dengan kesihatan anda.

Percayalah pada naluri anda dan
dapatkan khidmat kesihatan yang anda perlukan
.


Mak Ayah Ambil Tahu Ini! Jangan Tarik Tangan Anak Terlalu Kuat, Undang RISIKO Sendi Siku Teralih!

Pernahkah anda pegang
tangan anak
 dan mengayunkan mereka ala putaran kipas helikopter? Jika ya, tindakan itu boleh menyebabkan kecederaan pada anak, ini punca sendi siku teralih.

Keadaan sendi siku teralih

Keadaan sendi siku teralih ini adalah kecederaan biasa pada
peringkat awal kanak-kanak
.

Dalam istilah perubatan, kecederaan pada anak tersebut dikenali sebagai subluksasi kepala radius (
radial head subluxation
).

Kecederaan tersebut juga turut dipanggil sebagai
pulled elbow
 kerana ia berlaku apabila
bahagian siku anak tertarik dan terkehel
.

Antara sebutan lain yang menggambarkan kecederaan ini adalah sebagai
nursemaid’s elbow
atau
babysitter’s elbow
.

Keadaan tulang si manja

Akan tetapi, pernahkah anda terfikir kenapa ia boleh terjadi kepada si kecil?

Situasi tersebut cenderung berlaku kerana tulang dan otot anak kecil masih berkembang.

Masalah subluksasi kepala radius paling kerap berlaku pada kanak-kanak berumur 1 hingga 4 tahun.

Pun begitu, ia juga boleh terjadi pada bila-bila masa bermula
selepas kelahiran
 hingga usia anak 6 atau 7 tahun.

Ia biasanya hanya memerlukan sedikit daya (kekuatan) untuk menarik tulang siku dari tempatnya, menjadikan
kecederaan sendi
 siku teralih ini mudah terjadi.

Memahami anatomi sendi siku

Umumnya, sendi siku manusia terbentuk oleh 3 tulang utama iaitu tulang lengan (humerus), radius dan ulna.

Tulang radius dan ulna ini dipegang oleh satu ligamen nipis yang dikenali sebagai
annular ligament
 berhampiran sendi siku.

Ia membentuk bulatan, meliliti kepala dan leher tulang radius, seterusnya membolehkan pergerakan memusingkan tangan dengan bebas.

Sebarang hentakan atau tarikan secara keras dan tiba-tiba boleh menyebabkan kepala dan leher tulang radius ini terkeluar daripada
annular ligament
.

Ini akan menyebabkan tulang ini terkeluar, rasa sakit dan pergerakan siku dan tangan menjadi terbatas.

Punca kecederaan pada anak

Nursemaid’s elbow
 lebih biasa terjadi pada kanak-kanak berusia 1 hingga 4 tahun kerana ligamen (tali elastik yang menyatukan tulang) agak longgar.

Oleh itu, mudah bagi ligamen di siku untuk masuk ke sendi dan tersekat.

Antara beberapa keadaan yang boleh meningkatkan risiko kecederaan pada anak ini adalah seperti:

1. Menarik anak dengan tangan boleh memberi tekanan pada siku.

Jangan sekali-kali
mengangkat anak kecil atau bayi
 dengan tangan atau pergelangan tangan. Sebaliknya, angkat mereka dengan memegang bahagian
bawah ketiak
.

2. Elakkan daripada mengayunkan anak dengan memegang tangan atau pergelangan tangan.

Ini kerana perbuatan tersebut boleh memberi tekanan pada sendi bahagian siku dan meningkatkan risiko kecederaan pada anak.

Perbuatan mengayun anak sebegini yang boleh menyebabkan sendi siku teralih

3. Menyentakkan lengan ketika menarik si kecil atau dengan cepat menggenggam tangannya boleh membuat ligamen lari.

Sentiasa bersikap lembut ketika ingin memegang
tangan anak
.

4. Situasi terjatuh tanpa perlindungan pada bahagian lengan boleh menyebabkan kecederaan berlaku pada lengan anak.

Kesannya wujud risiko untuk sendi pada siku terkehel.

5. Berguling dalam posisi yang canggung di
tempat tidur
 atau pada lantai boleh menyebabkan berlakunya subluksasi kepala radius pada si kecil.

Apabila anak semakin membesar, bahagian ligamen akan semakin ketat.

Tetapi masih ada risiko untuk mengalami keadaan sendi siku teralih sehinggalah berusia 7 tahun. Jadi ibu bapa perlu sentiasa memantau anak, okay?

Mengenal pasti simptom kecederaan sendi pada siku

Kebiasaannya, anak yang mengalami
pulled elbow
 tidak akan mahu menggunakan lengan yang cedera kerana pergerakan yang berlaku akan menyebabkan kesakitan.

Jika anak anda mengalami kecederaan ini, mereka akan membiarkan lengan berada pada kedudukan lurus atau sedikit membengkok pada bahagian siku.

Seringkali keadaan sendi siku yang terkehel sukar dikesan kerana ia tidak menyebabkan bengkak atau kecacatan.

Sebaliknya, jika kecederaan lengan atau siku menyebabkan kesakitan teruk, ia mungkin merupakan
tanda patah tulang siku
 (patah tulang) atau lebam teruk.

Ibu bapa selalunya sukar untuk mengetahui sama ada kecederaan pada anak adalah disebabkan sendi pada siku teralih atau patah tulang.

Jadi amat disarankan untuk melakukan pemeriksaan doktor dengan segera sekiranya anak anda mengalami kecederaan pada bahagian siku.

Kaedah rawatan kecederaan

Selalunya, doktor akan memeriksa lengan anak dan bertanya mengenai bagaimana kecederaan itu berlaku.

Tidak terdapat sebarang ujian khas yang diperlukan untuk mendiagnosis kecederaan subluksasi kepala radius.

Ujian X-ray dilakukan hanya jika disyaki patah tulang.

Sekiranya tidak ada pembengkakan atau tanda-tanda kecederaan lain, doktor akan melakukan manuver lembut – pergerakan yang memerlukan kemahiran – yang disebut
reduction
.

Sewaktu prosedur dijalankan, anak akan duduk di pangkuan ibu atau bapa.

Manakala, doktor dengan lembut akan memegang lengan pada posisi lurus dan membengkokkannya ke atas atau meluruskan lengan sambil memusingkan tapak tangan ke lantai.

Biasanya prosedur tersebut hanya memerlukan tempoh beberapa saat.

Cegah risiko sendi siku teralih

Penting untuk ibu bapa tahu bahawa anak yang pernah mengalami kecederaan ini, masih mempunyai risiko untuk melaluinya kembali.

Oleh itu, sentiasa berwaspada dengan risiko kecederaan pada anak yang boleh terjadi.

Hindari daripada menarik, menyentap, atau mengayunkan anak anda dengan tangan atau lengannya.

Anda disarankan untuk
memberitahu keadaan tersebut kepada pengasuh
atau ahli keluarga untuk turut melakukan perkara yang sama.

Namun, apa yang pasti, ada sesetengah anak yang sememangnya lebih terdedah dengan kecenderungan mendapat kecederaan sendi pada siku walaupun ibu bapa telah berusaha mencegahnya.


Aduh! Plan Terganggu Sebab Datang Bulan? Jangan Risau, Ada Cara Mudah Hentikan Haid!

Kadangkala, kedatangan haid boleh mengganggu ‘plan’ yang telah dirancang sekian lama bersama kawan atau pasangan. Apabila
period
, bermulalah episod PMS;
perubahan mood,
kembung perut, pening kepala dan sebagainya. Tidak pasal-pasal, anda pula merosakkan rancangan yang ditunggu-tunggu, kan? Jadi, wujudkah cara menghentikan haid?

Ha… Jangan terkejut ya! Sebenarnya ada cara menghentikan haid yang boleh dicuba!

Kedengaran macam mustahil bukan? Tunggu dulu.. Sebelum anda terus jatuh hukum, baca artikel ini hingga ke penghujung ya!

Untuk mendapatkan lebih banyak info tentang Kesihatan Wanita, sila dapatkannya
di sini.

Bolehkah wanita menghentikan haid mereka?

1 kajian kecil yang dijalankan pada kira-kira 450 wanita muda yang aktif secara fizikal melaporkan, sebanyak 74% peserta telah ‘memanipulasi’ kitaran haid mereka, dan 29% peserta pula melakukan sekurang-kurangnya 4 kali dalam setahun!

Antara sebab yang membuatkan mereka ingin menghentikan/mengurangkan haid adalah kerana sudah rancang untuk percutian atau menyertai acara sukan.

Jika wanita ingin menangguhkan atau melangkau haid sama sekali, mereka boleh berbincang dengan doktor mengenai penggunaan beberapa bentuk
kontraseptif hormon.

Selain itu, jika seseorang mengambil pil pencegah kehamilan lebih awal, ia boleh digunakan untuk menunda haid dengan melangkau
inactive pills
 (pil perancang minggu terakhir yang tidak mengandungi hormon) dan mengambil pil aktif daripada paket baru.

Peranti intrauterin (IUD)
 juga dapat mengurangkan atau menghentikan haid pada sesetengah wanita.

Sila dapatkan pandangan doktor untuk menentukan pilihan kontraseptif yang paling sesuai buat anda.

Sekarang, ayuh kita lanjut ke cara-cara menghentikan haid!

Ini cara-cara menghentikan haid di rumah!

Setelah datang bulan, sebenarnya adalah mustahil untuk haid dihentikan.

Namun, terdapat beberapa kaedah yang boleh anda buat untuk memperlahankan aliran atau mengurangkan kesan haid, dengan cara-cara berikut:

#1 Cawan haid

Cawan haid adalah pilihan yang kurang dikenali dalam menguruskan pendarahan haid.

Menurut sumber kajian 2019,
cawan haid
 sebenarnya sama efektif dengan tampon dan produk kebersihan lain dalam mencegah kebocoran.

Kajian ini dijalankan untuk mengatasi stigma berkaitan penggunaan produk haid, lebih-lebih lagi jenis yang perlu dimasukkan ke dalam faraj.

Perlu anda tahu, cawan haid tidak akan menjejaskan jumlah darah
period
 sama sekali.

Bahkan, ia bantu menghentikan kebocoran yang tidak diingini dan membuatkan proses pembuangan darah lebih terkawal!

#2 Tuam panas

Cara menghentikan haid ini boleh menjadi kaedah yang berkesan untuk mengurangkan
kesakitan berkaitan haid
, seperti senggugut!

Menurut tinjauan tahun 2018, penggunaan haba secara efektif dapat mengatasi kesakitan datang bulan.

Pun begitu, tinjauan menyatakan kebanyakan kajian mengenai topik ini adalah kecil, dan penyelidik perlu menjalankan kajian lanjut mengenai kesan penggunaan haba.

Cuba gunakan pek panas, mandi air suam, botol air panas, atau pembungkus panas untuk dituam.

Tiada kajian yang menunjukkan haba dapat melambatkan pendarahan. Namun, pengurangan kesakitan mungkin menjadikan haid lebih terurus!

#3 Ambil ubat tahan sakit

Ubat tahan sakit seperti ibuprofen dapat mengatasi kesakitan dan kekejangan yang terjadi akibat
period
.

Menurut
Centers for Disease Control and Prevention
 (CDC), ibuprofen juga bantu mengurangkan jumlah pendarahan berkaitan haid.

Tetapi anda juga perlu tahu bahawa ibuprofen turut berupaya meningkatkan jumlah pendarahan.

Kajian lain menunjukkan, anda mungkin memerlukan sekitar 800 miligram (mg) atau 4 biji pil ibuprofen, 3 kali sehari untuk melihat penurunan darah haid sebanyak 30%.

Amaran bagi yang berhasrat mengambilnya,
ibuprofen berisiko
merengsakan lapisan perut jika diambil dengan perut kosong. Pastikan anda melapik perut dengan makanan ya!

Apa-apa pun, jika anda sedang mempertimbangkan ibuprofen untuk mengawal aliran haid, dapatkan khidmat nasihat doktor terlebih dahulu.

#4 Senaman berintensiti ringan hingga sederhana

Senaman yang berintensiti ringan hingga sederhana dapat bantu mengurangkan kekejangan haid. Bagaimana?

Aktiviti fizikal ini membuatkan badan melepaskan bahan kimia penahan sakit semula jadi, yang dikenali sebagai endorfin.

Pakar turut mengatakan bahawa
bersenam ketika period
berkemungkinan memberikan banyak faedah, termasuk mengurangkan senggugut!

Tambah pakar, senaman ringan seperti berjalan kaki, berpotensi melegakan rasa sakit serta membuatkan anda berasa lebih baik.

Namun, kalian juga perlu beringat bahawa senaman berlebihan dapat menyebabkan haid berhenti!

Sekiranya hal ini berlaku, berbincanglah dengan doktor atau pakar sakit puan kerana ia berisiko memicu masalah kesihatan yang lain.

Menghentikan haid buat jangka masa panjang, selamat ke?

Sesetengah bentuk kontraseptif berupaya menyebabkan haid wanita
terhenti berbulan-bulan lamanya, pada 1 masa.

Majoriti doktor juga menganggap adalah
selamat
 untuk haid wanita terhenti selama 1 bulan atau lebih, menggunakan alat pencegah kehamilan.

1 kajian yang lebih lama mendapati, penggunaan kontraseptif oral secara berterusan tidak memberikan sebarang kesan jangka panjang yang buruk.

Satu-satunya kesan sampingan daripada kajian ini adalah pendarahan atau tompokan (
spotting
) di pertengahan kitaran, yang akan berkurang dengan sendirinya dari masa ke masa.

Selain itu, wanita mempunyai pilihan untuk menggunakan kontraseptif oral secara berterusan untuk mengelakkan haid selama berbulan-bulan.

1 kajian tahun 2014 turut mendapat hasil yang sama! Peserta kajian mengalami pendarahan atau spotting di pertengahan
 kitaran menstruasi
 sebagai kesan sampingan cara menghentikan haid.

Disebabkan itu, wanita perlu maklumkan kepada doktor sebab-sebab mereka ingin menghentikan
period,
supaya cara menghentikan haid yang terbaik dapat ditentukan.

Pokok pangkalnya, sila berbincang dengan doktor anda terlebih dahulu sebelum membuat sebarang keputusan, okey?